**МОНГОЛ УЛСЫН ИХ ХУРЛЫН 2018 ОНЫ ХАВРЫН ЭЭЛЖИТ ЧУУЛГАНЫ**

**НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ УХААНЫ БАЙНГЫН ХОРООНЫ 6 ДУГААР САРЫН 19-НИЙ ӨДӨР /МЯГМАР ГАРАГ/-ИЙН**

**ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| ***№*** | ***Баримтын агуулга*** | ***Хуудасны тоо*** |
| 1 | Хуралдааны гар тэмдэглэл | 1-13 |
| 2 | Хуралдааны дэлгэрэнгүй тэмдэглэл | 14-15 |
|  | **Хуралдааны дэлгэрэнгүй тэмдэглэл:**  1.Боловсролын тухай хуульд нэмэлт, өөрчлөлт оруулах тухай болон Бага, дунд боловсролын тухай хуульд нэмэлт оруулах тухай хуулийн төслүүд /анхны хэлэлцүүлэг/ | 15-17 |
| 2. Жижиг, дунд үйлдвэр, үйлчилгээг дэмжих тухай хууль /шинэчилсэн найруулга/-ийн төсөлтэй хамт өргөн мэдүүлсэн Хөдөлмөр эрхлэлтийг дэмжих тухай хуульд өөрчлөлт оруулах тухай, Мэргэжлийн боловсрол, сургалтын тухай хуульд нэмэлт оруулах тухай хуулийн төслүүд /Улсын Их Хурлын гишүүн Ж.Ганбаатар нарын 6 гишүүн 2018.05.04-ний өдөр өргөн мэдүүлсэн, анхны хэлэлцүүлэг/ | 17-25 |
|  | 3.Нийгмийн даатгалын тухай хуульд өөрчлөлт оруулах тухай хуулийн төсөл /Улсын Их Хурлын гишүүн Д.Тогтохсүрэн нарын 6 гишүүн 2018.05.15-ны өдөр өргөн мэдүүлсэн, анхны хэлэлцүүлэг/ | 25-27 |
|  | 4.Нийгмийн халамжийн тухай хуульд өөрчлөлт оруулах тухай хуулийн төсөл /Улсын Их Хурлын гишүүн Д.Тогтохсүрэн нарын 6 гишүүн 2018.05.15-ны өдөр өргөн мэдүүлсэн, анхны хэлэлцүүлэг/ | 27-28 |
|  | 5.Хүүхэд хамгааллын тухай хуульд нэмэлт оруулах тухай хуулийн төсөл /Улсын Их Хурлын гишүүн Д.Тогтохсүрэн нарын 6 гишүүн 2018.05.15-ны өдөр өргөн мэдүүлсэн, анхны хэлэлцүүлэг/ | 28-31 |
|  | **6.Мэргэжлийн боловсрол, сургалтын тухай хуулийн хэрэгжилттэй танилцаж, цаашид авч хэрэгжүүлэх арга хэмжээний талаар санал, дүгнэлт гаргах шийдвэрийн төсөл боловсруулж Байнгын хороонд танилцуулах үүрэг бүхий ажлын хэсгийн тайлан** | 31-34 |
|  | |  | | --- | | 7.Багшийн хөгжлийн тухай хууль хуулийн төсөл /Улсын Их Хурлын гишүүн Н.Учрал, Ж.Энхбаяр нар 2017.06.20-ны өдөр өргөн мэдүүлсэн, анхны хэлэлцүүлэг/ | | 33-41 |

***Монгол Улсын Их Хурлын 2018 оны хаврын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 6 дугаар сарын 19-ний өдөр /Мягмар гараг/-ийн хуралдааны гар тэмдэглэл***

Нийгмийн бодлого, боловсрол, соёл, шинжлэх ухааны байнгын хорооны дарга Ё.Баатарбилэг ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 18 гишүүнээс 10 гишүүн ирж, 55.5 хувийн ирцтэйгээр хуралдаан 14 цаг 35 минутад Төрийн ордны “Жанжин Д.Сүхбаатар” танхимд эхлэв.*

*Чөлөөтэй: А.Ундраа;*

*Эмнэлгийн чөлөөтэй: С.Эрдэнэ;*

*Тасалсан: О.Баасанхүү, Н.Учрал;*

Хэлэлцэх асуудалтай холбогдуулан Улсын Их Хурлын гишүүн Г.Мөнхцэцэг Соёлын тухай хууль, Соёлын өвийг хамгаалах тухай хуулийн хэрэгжилтийг шалгах ажлын хэсгийн тайланг өнөөдрийн хэлэлцэх асуудлаас хасах, Улсын Их Хурлын гишүүн С.Чинзориг Нийгмийн даатгалын сангаас олгох тэтгэвэр, тэтгэмжийн тухай хуульд нэмэлт, өөрчлөлт оруулах тухай хуулийн төслийг өнөөдрийн хэлэлцэх асуудлын дараалалд оруулах саналуудыг хэлэв.

**Ё.Баатарбилэг:** Улсын Их Хурлын гишүүн Г.Мөнхцэцэгийн гаргасан, Соёлын тухай хууль, Соёлын өвийг хамгаалах тухай хуулийн хэрэгжилтийг шалгах ажлын хэсгийн тайланг өнөөдрийн хэлэлцэх асуудлаас хасахсаналыгдэмжье гэсэн санал хураалт явуулъя.

**Зөвшөөрсөн: 9**

**Татгалзсан: 1**

**Бүгд: 10**

**90.0 хувийн саналаар дэмжигдлээ.**

***Нэг. Боловсролын тухай хуульд нэмэлт, өөрчлөлт оруулах тухай, Бага, дунд боловсролын тухай хуульд нэмэлт оруулах тухай хуулийн төслүүд*** */Улсын Их Хурлын гишүүн Х.Нямбаатар нарын 3 гишүүн 2018.02.02-ны өдөр өргөн мэдүүлсэн, эцсийн хэлэлцүүлэг/*

Хэлэлцэж буй асуудалтай холбогдуулан Боловсрол, соёл, шинжлэх ухаан, спортын дэд сайд Г.Ганбаяр, Нийслэлийн боловсролын газрын дарга Л.Дашдэмбэрэл, Нийслэлийн өмчийн харилцааны газрын дарга Ч.Однасан нар оролцов.

Хуралдаанд Нийгмийн бодлого, боловсрол, соёл, шинжлэх ухааны байнгын хорооны ажлын албаны ахлах зөвлөх Л.Лхагвасүрэн байлцав.

Хуулийн төслийг эцсийн хэлэлцүүлэгт бэлтгэсэн талаар ажлын хэсгийн танилцуулгыг ажлын хэсгийн гишүүн, Улсын Их Хурлын гишүүн А.Ундраа танилцуулав.

Танилцуулгатай холбогдуулан Улсын Их Хурлын гишүүдээс асуулт гараагүй болно.

**Байнгын хорооноос гарах танилцуулгыг Улсын Их Хурлын гишүүн Н.Учрал Улсын Их Хурлын чуулганы нэгдсэн хуралдаанд танилцуулахаар тогтов.**

***Уг асуудлыг 14 цаг 44 минутад хэлэлцэж дуусав.***

***Хоёр. Жижиг, дунд үйлдвэр, үйлчилгээг дэмжих тухай хууль /шинэчилсэн найруулга/-ийн төсөлтэй хамт өргөн мэдүүлсэн Хөдөлмөр эрхлэлтийг дэмжих тухай хуульд өөрчлөлт оруулах тухай, Мэргэжлийн боловсрол, сургалтын тухай хуульд нэмэлт оруулах тухай хуулийн төслүүд*** */Улсын Их Хурлын гишүүн Ж.Ганбаатар нарын 6 гишүүн 2018.05.04-ний өдөр өргөн мэдүүлсэн, анхны хэлэлцүүлэг/*

Хэлэлцэж буй асуудалтай холбогдуулан Хүнс, хөдөө аж ахуй, хөнгөн үйлдвэрийн яамны Жижиг, дунд үйлдвэр, хоршооны бодлогын хэрэгжилтийг зохицуулах газрын дарга Я.Эрдэнэсайхан, мөн газрын ахлах мэргэжилтэн А.Гэрэлзаяа, мөн яамны Жижиг, дунд үйлдвэрлэлийг хөгжүүлэх сангийн Санхүү, хөрөнгийн хэлтсийн дарга Р.Гантөмөр, Улсын Их Хурлын гишүүн Ж.Ганбаатарын зөвлөх М.Энхмэнд нар оролцов.

Хуралдаанд Нийгмийн бодлого, боловсрол, соёл, шинжлэх ухааны байнгын хорооны ажлын албаны ахлах зөвлөх Л.Лхагвасүрэн, зөвлөх Г.Баяртуяа, референт Г.Мажигсүрэн нар байлцав.

Хуулийн төсөлтэй холбогдуулан Улсын Их Хурлын гишүүн Ц.Цогзолмаа, Г.Мөнхцэцэг, С.Чинзориг нарын тавьсан асуултад ажлын хэсгийн ахлагч, Улсын Их Хурлын гишүүн Л.Элдэв-Очир, Хүнс, хөдөө аж ахуй, хөнгөн үйлдвэрийн яамны Жижиг, дунд үйлдвэр, хоршооны бодлогын хэрэгжилтийг зохицуулах газрын дарга Я.Эрдэнэсайхан нар хариулж, тайлбар хийв.

*Жижиг, дунд үйлдвэр, үйлчилгээг дэмжих тухай хууль /шинэчилсэн найруулга/-ийн төсөлтэй хамт өргөн мэдүүлсэн Хөдөлмөр эрхлэлтийг дэмжих тухай хуульд өөрчлөлт оруулах тухай, Мэргэжлийн боловсрол, сургалтын тухай хуульд нэмэлт оруулах тухай хуулийн**төслийн талаар Улсын Их Хурлын гишүүдээс гаргасан зарчмын зөрүүтэй саналын томьёоллоор санал хураалт явуулав.*

**Ё.Баатарбилэг:** Улсын Их Хурлын гишүүн С.Чинзориг, Х.Баделхан нарын гаргасан, Хөдөлмөр эрхлэлтийг дэмжих тухай хуулийн 7.1, 12.1, 12.2, 23.1.7, 12.8.4 -ийг төслөөс хасах гэсэн саналыг дэмжье гэсэн санал хураалт явуулъя.

**Зөвшөөрсөн: 10**

**Татгалзсан: 4**

**Бүгд: 14**

**71.4 хувийн саналаар дэмжигдлээ**

**Байнгын хорооноос гарах санал, дүгнэлтийг Улсын Их Хурлын гишүүн С.Чинзориг Эдийн засгийн байнгын хорооны хуралдаанд танилцуулахаар тогтов.**

***Уг асуудлыг 15 цаг 12 минутад хэлэлцэж дуусав.***

***Гурав. Нийгмийн даатгалын тухай хуульд өөрчлөлт оруулах тухай хуулийн төсөл*** */Улсын Их Хурлын гишүүн Д.Тогтохсүрэн нарын 6 гишүүн 2018.05.15-ны өдөр өргөн мэдүүлсэн, анхны хэлэлцүүлэг/*

Хэлэлцэж буй асуудалтай холбогдуулан Хөдөлмөр, нийгмийн хамгааллын яамны Хүн амын хөгжлийн газрын дарга С.Тунгалагтамир, дэд дарга Б.Халиун, Хөдөлмөр, халамж үйлчилгээний ерөнхий газрын дарга Б.Нямдаваа, Нийгмийн даатгалын ерөнхий газрын дарга Д.Зоригт нар оролцов.

Хуралдаанд Нийгмийн бодлого, боловсрол, соёл, шинжлэх ухааны байнгын хорооны ажлын албаны ахлах зөвлөх Л.Лхагвасүрэн байлцав.

Хуулийн төсөлтэй холбогдуулан Улсын Их Хурлын гишүүдээс асуулт гараагүй болно.

*Нийгмийн даатгалын тухай хуульд өөрчлөлт оруулах тухай хуулийн**төслийн талаар Улсын Их Хурлын гишүүдээс гаргасан зарчмын зөрүүтэй саналын томьёоллоор санал хураалт явуулав.*

**Ё.Баатарбилэг:** Улсын Их Хурлын гишүүн С.Чинзоригийн гаргасан, Төслийн 1 дүгээр зүйлийг доор дурдсанаар өөрчлөн найруулах:

**“1дүгээр зүйл**.“Нийгмийн даатгалын тухай хуулийн 22 дугаар зүйлийн 3 дахь хэсгийн “аймаг, нийслэл, дүүргийн нийгмийн даатгалын газар, хэлтсийн даргыг Нийгмийн даатгалын төв байгууллагын дарга, Нийгмийн даатгалын үндэсний зөвлөлийн аймаг, нийслэл, дүүрэг дэх салбар нэгжтэй зөвшилцөн тус тус томилж чөлөөлнө.” гэснийг “аймаг, нийслэлийн нийгмийн даатгалын байгууллагын даргыг Нийгмийн даатгалын төв байгууллагын дарга, дүүргийн нийгмийн даатгалын байгууллагын даргыг Нийслэлийн нийгмийн даатгалын байгууллагын дарга тухайн шатны Засаг даргатай зөвшилцөн тус тус томилж, чөлөөлнө.” гэсэн саналыг дэмжьегэсэн санал хураалт явуулъя.

**Зөвшөөрсөн: 12**

**Татгалзсан: 2**

**Бүгд: 14**

**85.7 хувийн саналаар дэмжигдлээ.**

**Байнгын хорооноос гарах санал, дүгнэлтийг Улсын Их Хурлын гишүүн М.Билэгт Улсын Их Хурлын чуулганы нэгдсэн хуралдаанд танилцуулахаар тогтов.**

***Уг асуудлыг 15 цаг 22 минутад хэлэлцэж дуусав.***

***Дөрөв. Нийгмийн халамжийн тухай хуульд өөрчлөлт оруулах тухай хуулийн төсөл*** */Улсын Их Хурлын гишүүн Д.Тогтохсүрэн нарын 6 гишүүн 2018.05.15-ны өдөр өргөн мэдүүлсэн, анхны хэлэлцүүлэг/*

Хэлэлцэж буй асуудалтай холбогдуулан Хөдөлмөр, нийгмийн хамгааллын яамны Хүн амын хөгжлийн газрын дарга С.Тунгалагтамир, дэд дарга Б.Халиун, Хөдөлмөр, халамж үйлчилгээний ерөнхий газрын дарга Б.Нямдаваа, Нийгмийн даатгалын ерөнхий газрын дарга Д.Зоригт нар оролцов.

Хуралдаанд Нийгмийн бодлого, боловсрол, соёл, шинжлэх ухааны байнгын хорооны ажлын албаны ахлах зөвлөх Л.Лхагвасүрэн байлцав.

Хуулийн төсөлтэй холбогдуулан Улсын Их Хурлын гишүүдээс асуулт гараагүй болно.

*Нийгмийн халамжийн тухай хуульд өөрчлөлт оруулах тухай хуулийн төслийн талаар Улсын Их Хурлын гишүүнээс гаргасан зарчмын зөрүүтэй саналын томьёоллоор санал хураалт явуулав.*

**Ё.Баатарбилэг: 1.**Улсын Их Хурлын гишүүн С.Чинзоригийн гаргасан, Төслийн 1 дүгээр зүйлийг доор дурдсанаар өөрчлөн найруулах:

**“1дүгээр зүйл**.“Нийгмийн халамжийн тухай хуулийн 24 дүгээр зүйлийн 24.3 дахь хэсгийн “аймаг, нийслэл, дүүргийн нийгмийн халамжийн үйлчилгээний байгууллагын даргыг нийгмийн халамжийн асуудал эрхэлсэн төрийн захиргааны байгууллагын дарга тухайн шатны Засаг даргатай зөвшилцөн тус тус томилж, чөлөөлнө.” гэснийг “аймаг, нийслэлийн халамжийн үйлчилгээний байгууллагын даргыг Нийгмийн халамжийн асуудал эрхэлсэн төрийн захиргааны байгууллагын дарга, дүүргийн нийгмийн халамжийн үйлчилгээний байгууллагын дарга тухайн шатны Засаг даргатай зөвшилцөн тус тус томилж, чөлөөлнө.” гэсэн саналыг дэмжьегэсэн санал хураалт явуулъя.

**Зөвшөөрсөн: 12**

**Татгалзсан: 2**

**Бүгд: 14**

**85.7 хувийн саналаар дэмжигдлээ.**

**Байнгын хорооноос гарах санал, дүгнэлтийг Улсын Их Хурлын гишүүн Б.Саранчимэг Улсын Их Хурлын чуулганы нэгдсэн хуралдаанд танилцуулахаар тогтов.**

***Уг асуудлыг 15 цаг 25 минутад хэлэлцэж дуусав.***

***Тав. Хүүхэд хамгааллын тухай хуульд нэмэлт оруулах тухай хуулийн төсөл*** */Улсын Их Хурлын гишүүн Д.Тогтохсүрэн нарын 6 гишүүн 2018.05.15-ны өдөр өргөн мэдүүлсэн, анхны хэлэлцүүлэг/*

Хэлэлцэж буй асуудалтай холбогдуулан Хөдөлмөр, нийгмийн хамгааллын яамны Хүн амын хөгжлийн газрын дарга С.Тунгалагтамир, дэд дарга Б.Халиун, Хөдөлмөр, халамж үйлчилгээний ерөнхий газрын дарга Б.Нямдаваа, Нийгмийн даатгалын ерөнхий газрын дарга Д.Зоригт нар оролцов.

Хуралдаанд Нийгмийн бодлого, боловсрол, соёл, шинжлэх ухааны байнгын хорооны ажлын албаны ахлах зөвлөх Л.Лхагвасүрэн байлцав.

Хуулийн төсөлтэй холбогдуулан Улсын Их Хурлын гишүүдээс асуулт гараагүй болно.

*Хүүхэд хамгааллын тухай хуульд нэмэлт оруулах тухай хуулийн төслийн талаар Улсын Их Хурлын гишүүнээс гаргасан зарчмын зөрүүтэй саналын томьёоллоор санал хураалт явуулав.*

**Ё.Баатарбилэг:** Улсын Их Хурлын гишүүн С.Чинзоригийн гаргасан,

**1.**Төслийн 1 дүгээр зүйлийг доор дурдсанаар өөрчлөн найруулах:

“**1 дүгээр зүйл**.Хүүхэд хамгааллын тухай хуулийн18 дугаар зүйлд доор дурдсан агуулгатай дараахь 18.3, 18.4 дэх хэсэг нэмсүгэй:

18.3. Гэр бүл хүүхэд залуучуудын хөгжлийн асуудал хариуцсан төрийн захиргааны байгууллагын даргыг Монгол Улсын Засгийн газрын тухай хуулийн 18.3 дугаар зүйлийн 2 дахь хэсэгт заасны дагуу томилж чөлөөлнө.

18.4 Аймаг, нийслэлийн гэр бүл, хүүхэд, залуучуудын хөгжлийн асуудал хариуцсан газар, хэлтсийн даргыг тухайн шатны Засаг даргатай зөвшилцөн Гэр бүл, хүүхэд, залуучуудын хөгжлийн асуудал хариуцсан төрийн захиргааны байгууллагын дарга, дүүргийн гэр бүл, хүүхэд, залуучуудын хөгжлийн асуудал хариуцсан газар, хэлтсийн даргыг тухайн шатны Засаг даргатай зөвшилцөн нийслэлийн гэр бүл, хүүхэд залуучуудын хөгжлийн асуудал хариуцсан дарга Төрийн албаны тухай хуулиар тогтоосон шаардлага хангасан иргэнийг томилж чөлөөлнө.” гэсэн саналыг дэмжьегэсэн санал хураалт явуулъя.

**Зөвшөөрсөн: 12**

**Татгалзсан: 2**

**Бүгд: 14**

**85.7 хувийн саналаар дэмжигдлээ.**

**Байнгын хорооноос гарах санал, дүгнэлтийг Улсын Их Хурлын гишүүн Г.Мөнхцэцэг Улсын Их Хурлын чуулганы нэгдсэн хуралдаанд танилцуулахаар тогтов.**

***Уг асуудлыг 15 цаг 35 минутад*** хэлэлцэж ***дуусав.***

***Зургаа.Мэргэжлийн боловсрол, сургалтын тухай хуулийн хэрэгжилттэй танилцаж, цаашид авч хэрэгжүүлэх арга хэмжээний талаар санал, дүгнэлт гаргах шийдвэрийн төсөл боловсруулж Байнгын хороонд танилцуулах үүрэг бүхий ажлын хэсгийн тайлан***

Хэлэлцэж буй асуудалтай холбогдуулан Хөдөлмөр, нийгмийн хамгааллын яамны Төрийн нарийн бичгийн дарга Г.Өнөрбаяр, мөн яамны Мэргэжлийн боловсрол сургалтын хэлтсийн дарга А.Халиунаа, мөн хэлтсийн мэргэжилтэн Ц.Отгонмягмар, Улсын Их Хурын Тамгын газрын Мэдээлэл, хяналт шинжилгээ, үнэлгээний хэлтсийн референт О.Цолмон нар оролцов.

Хуралдаанд Нийгмийн бодлого, боловсрол, соёл, шинжлэх ухааны байнгын хорооны ажлын албаны ахлах зөвлөх Л.Лхагвасүрэн байлцав.

**Мэргэжлийн боловсрол, сургалтын тухай хуулийн хэрэгжилттэй танилцаж, цаашид авч хэрэгжүүлэх арга хэмжээний талаар санал, дүгнэлт гаргах шийдвэрийн төсөл боловсруулж Байнгын хороонд танилцуулах үүрэг бүхий ажлын хэсгийн тайланг ажлын хэсгийн ахлагч, Улсын Их Хурлын гишүүн Б.Саранчимэг** танилцуулав.

Тайлантай холбогдуулан Улсын Их Хурлын асуулт, санал гараагүй болно.

Ажлын хэсгээс гаргасан “Засгийн газарт чиглэл өгөх тухай” Байнгын хорооны тогтоолын төслийг Байнгын хорооны дарга Ё.Баатарбилэг танилцуулав.

Тогтоолын төсөлтэй холбогдуулан Улсын Их Хурлын гишүүн Н.Номтойбаяр санал хэлэв.

**Л.Элдэв-Очир: ”Засгийн газарт ч**иглэл өгөх тухай**” Байнгын хорооны тогтоолын төслийг баталъя гэсэн** санал хураалт явуулъя.

**Зөвшөөрсөн: 12**

**Татгалзсан: 2**

**Бүгд: 14**

**85.7 хувийн саналаар Байнгын хорооны тогтоол батлагдлаа.**

Байнгын хорооны гишүүд ажлын хэсгийн тайланг сонсов.

*Тайланг 15 цаг 47 минутад хэлэлцэж дуусав.*

***Долоо. Багшийн хөгжлийн тухай хуулийн төсөл*** */Улсын Их Хурлын гишүүн Н.Учрал, Ж.Энхбаяр нар 2017.06.20-ны өдөр өргөн мэдүүлсэн, анхны хэлэлцүүлэг/*

Хуралдаанд Нийгмийн бодлого, боловсрол, соёл, шинжлэх ухааны байнгын хорооны ажлын албаны ахлах зөвлөх Л.Лхагвасүрэн, референт Б.Мажигсүрэн нар байлцав.

Хуулийн төслийг анхны хэлэлцүүлэгт бэлтгэсэн талаар ажлын хэсгийн санал, дүгнэлтийг ажлын хэсгийн ахлагч, Улсын Их Хурлын гишүүн Л.Энх-Амгалан танилцуулав.

Ажлын хэсгийн санал, дүгнэлттэй холбогдуулан Улсын Их Хурлын гишүүдээс асуулт гараагүй болно.

*Багшийн хөгжлийн тухай**хуулийн төслийг хэлэлцүүлэгт бэлтгэх үүрэг бүхий дэд ажлын хэсгээс гаргасан зарчмын зөрүүтэй саналын томьёоллоор санал хураалт явуулав.*

**Ё.Баатарбилэг:**  **1.** Улсын Их хурлын гишүүн Л.Энх-Амгалан, Г.Мөнхцэцэг, А.Ундраа, Б.Саранчимэг, Я.Санжмятав/цаашид “ажлын хэсэг” гэнэ/ нарын гаргасан. Хуулийн төслийн ”Багшийн хөгжлийн тухай” гэсэн нэрийг “Багшийн хөгжлийг дэмжих тухай” гэж өөрчилж, хуулийн төслийн нэртэй нийцүүлж төслийн “Багшийн хөгжлийн тухай” гэснийг “Багшийн хөгжлийг дэмжих тухай” гэж тохиолдол бүрд өөрчлөх гэсэн саналыг дэмжьегэсэн санал хураалт явуулъя.

**Зөвшөөрсөн: 13**

**Татгалзсан: 1**

**Бүгд: 14**

**92.9 хувийн саналаар дэмжигдлээ.**

**2.** Ажлын хэсгийн гаргасан, Төслийн 1 дүгээр зүйлийн 1.1 дэх хэсгийг доор дурдсанаар өөрчлөн найруулах:

“1.1.Энэ хуулийн зорилт нь багш бэлтгэх, багшийн хөгжил, оролцоог дэмжих, ёс зүй, нэр хүнд, нийгмийн баталгааг хангахтай холбоотой харилцааг зохицуулахад оршино.” гэсэн саналыг дэмжьегэсэн санал хураалт явуулъя.

**Зөвшөөрсөн: 13**

**Татгалзсан: 1**

**Бүгд: 14**

**92.9 хувийн саналаар дэмжигдлээ.**

**3.**Ажлын хэсгийн гаргасан, Төслийн 3 дугаар зүйлийн 3.1 дэх хэсгийг доор дурдсанаар өөрчлөн найруулах:

“3.1.Энэ хуульд хэрэглэсэн дараахь нэр томьёог доор дурдсан утгаар ойлгоно:

3.1.1.“багш” гэж Боловсролын тухай хуулийн 44 дүгээр зүйлд заасан эрх эдэлж, үүрэг хүлээж буй төрийн үйлчилгээний албан хаагчийг;

3.1.2.“багшийн хөгжил” гэж багшийн мэдлэг, арга зүй, ур чадвар, боловсролоо дээшлүүлэх тасралтгүй үйл явцыг;

3.1.3.“багшийн хөгжлийн төв” гэж багш ажлын байран дээрээ тасралтгүй хөгжихөд шаардлагатай хэрэглэгдэхүүн, тоног төхөөрөмж бүхий орчинг;

3.1.4.“багшийн ажлын гүйцэтгэл” гэж суралцагчийн хөгжил, төлөвшил, хандлага, ажлын байрны тодорхойлолтод тусгагдсан бусад чиг үүргийн хүрээнд өөрийн болон хөндлөнгийн үнэлгээгээр илэрхийлэгдэх үр дүнг;

3.1.5.“ерөнхий боловсролын сургуулийн туслах багш” гэж багшийн мэргэжлээр төгссөн, сургалтын үйл ажиллагаанд багшид туслах үүрэг бүхий этгээдийг;

3.1.6.“боловсролын салбарын мэдээллийн систем” гэж бүх шатны боловсролын сургалтын байгууллага, сургалтын орчин, сургалтын үйл явц, үр дүн, боловсролын салбарын хүний нөөц, суралцагчийн мэдээллийг бүртгэх, тайлан, мэдээ боловсруулах, хяналт тавих зориулалт бүхий программ хангамж, сүлжээний дэд бүтэц болон техник хангамжийн нэгдлийг /цаашид “систем” гэх/;” гэсэн саналыг дэмжьегэсэн санал хураалт явуулъя.

**Зөвшөөрсөн: 14**

**Татгалзсан: 0**

**Бүгд: 14**

**100 хувийн саналаар дэмжигдлээ.**

**4.**Ажлын хэсгийн гаргасан, Төслийн 4 дүгээр зүйлийг доор дурдсанаар өөрчлөн найруулах:

“**4 дүгээр зүйл.Хуулийн үйлчлэх хүрээ**

4.1.Энэ хууль нь өмчийн хэлбэр харгалзахгүйгээр Монгол Улсад үйл ажиллагаа явуулж байгаа бүх шатны албан болон албан бус боловсролын сургалтын байгууллагад ажиллаж буй багшид үйлчилнэ.” гэсэн саналыг дэмжьегэсэн санал хураалт явуулъя.

**Зөвшөөрсөн: 12**

**Татгалзсан: 2**

**Бүгд: 14**

**9285.7хувийн саналаар дэмжигдлээ.**

**5.**Ажлын хэсгийн гаргасан, Төслийн5 дугаар зүйлийг доор дурдсанаар өөрчлөн найруулах:

## “5 дугаар зүйл.Төрөөс багшийн хөгжлийг дэмжих тогтолцоо

5.1.Багшийн хөгжлийг дэмжих тогтолцоо нь багш бэлтгэх, багшийн мэргэжлийг дээшлүүлэх, давтан бэлтгэх, ажлын байран дээр тасралтгүй хөгжих үйл явцын нэгдэл байх бөгөөд багшид үндэсний, орон нутгийн, байгууллагын, сонирхлын бүлгийн, багшийн түвшинд дэмжлэг үзүүлнэ.

5.2.Багшийн хөгжлийг дэмжих үйл ажиллагааг үндэсний түвшинд багшийн мэргэжил дээшлүүлэх сургалт, арга зүйн байгууллага, орон нутгийн түвшинд аймаг, нийслэл, сум, дүүргийн Засаг дарга, боловсролын асуудал эрхэлсэн орон нутгийн байгууллага, байгууллагын түвшинд захирал, сургалтын менежер, эрхлэгч, арга зүйч, сонирхлын бүлгийн түвшинд хамтын удирдлагын нэгдэл, багш өөрөө хэрэгжүүлнэ.” гэсэн саналыг дэмжьегэсэн санал хураалт явуулъя.

**Зөвшөөрсөн: 12**

**Татгалзсан: 2**

**Бүгд: 14**

**85.7 хувийн саналаар дэмжигдлээ.**

**6.**Ажлын хэсгийн гаргасан, Төслийн 6 дугаар зүйлийн 6.1, 6.2 дахь хэсгийг доор дурдсанаар өөрчлөн найруулах:

“6.1.Багшийн мэдлэг, боловсрол, хандлага, мэргэжлийн ур чадварыг тасралтгүй хөгжүүлэхэд чиглэсэн багшийн хөгжлийг дэмжих хөтөлбөртэй байна.

6.2.Багшийн хөгжлийг дэмжих хөтөлбөрийг Засгийн газар батална.” гэсэн саналыг дэмжьегэсэн санал хураалт явуулъя.

**Зөвшөөрсөн: 13**

**Татгалзсан: 1**

**Бүгд: 14**

**92.9 хувийн саналаар дэмжигдлээ.**

**7.**Ажлын хэсгийн гаргасан, Төслийн 7, 8 дугаар зүйл, 9 дүгээр зүйлийн 9.2, 9.3 дахь хэсгийг тус тус хасах гэсэн саналыг дэмжьегэсэн санал хураалт явуулъя.

**Зөвшөөрсөн: 12**

**Татгалзсан: 2**

**Бүгд: 14**

**85.7 хувийн саналаар дэмжигдлээ.**

**8.**Ажлын хэсгийн гаргасан, Төслийн “боловсролын байгууллага” гэснийг “боловсролын сургалтын байгууллага” гэж тохиолдол бүрд өөрчлөх гэсэн саналыг дэмжьегэсэн санал хураалт явуулъя.

**Зөвшөөрсөн: 12**

**Татгалзсан: 2**

**Бүгд: 14**

**85.7 хувийн саналаар дэмжигдлээ.**

**9.**Ажлын хэсгийн гаргасан, Төслийн 9 дүгээр зүйлийн “9.5” дахь хэсгийг доор дурдсанаар өөрчлөн найруулах:

“9.5.Багшийн хөгжлийн төвийн үйл ажиллагаанд ерөнхий боловсролын сургууль, цэцэрлэг, мэргэжлийн боловсрол сургалтын байгууллагын нийт хувьсах зардлын хоёр хувь хүртэл хэмжээний зардлыг зарцуулна гэсэн саналыг дэмжьегэсэн санал хураалт явуулъя.

**Зөвшөөрсөн: 13**

**Татгалзсан: 1**

**Бүгд: 14**

**92.9 хувийн саналаар дэмжигдлээ.**

**10.**Ажлын хэсгийн гаргасан, Төслийн 9 дүгээр зүйлд доор дурдсан агуулгатай 9.6, 9.7 дахь хэсэг нэмэх:

“9.6.Дээд боловсролын сургалтын байгууллага нь багшийн хөгжлийн төвийн үйл ажиллагаанд зарцуулах зардлын хэмжээг тухайн сургуулийн Удирдах зөвлөлөөр хэлэлцүүлж, батлуулна.

9.7.Багшийн хөгжлийн төвд тавигдах шаардлага, ажиллах үлгэрчилсэн журмыг боловсролын асуудал эрхэлсэн төрийн захиргааны төв байгууллага батална.” гэсэн саналыг дэмжьегэсэн санал хураалт явуулъя.

**Зөвшөөрсөн: 13**

**Татгалзсан: 1**

**Бүгд: 14**

**92.9 хувийн саналаар дэмжигдлээ.**

**11.**Ажлын хэсгийн гаргасан, Төслийн 10 дугаар зүйлийн 10.1 дэх хэсгийн “хэрэгцээ, багшийг хөгжүүлэх төлөвлөгөөнд” гэснийг “хэрэгцээнд” гэж, 10.2 дахь хэсгийн “хамруулах зарчим баримтална” гэснийг “хамруулна” гэж өөрчлөх гэсэн саналыг дэмжьегэсэн санал хураалт явуулъя.

**Зөвшөөрсөн: 11**

**Татгалзсан: 2**

**Бүгд: 13**

**84.6 хувийн саналаар дэмжигдлээ.**

**12.**Ажлын хэсгийн гаргасан, Төслийн 10 дугаар зүйлийн 10.3 дахь хэсгийн “агуулгыг багтаана.” гэсний дараа “Дадлагажигч хөдөө орон нутагт ажиллавал тэтгэлэг олгож болох бөгөөд холбогдох журмыг Засгийн газар батална.” гэж нэмэх гэсэн саналыг дэмжьегэсэн санал хураалт явуулъя.

**Зөвшөөрсөн: 12**

**Татгалзсан: 1**

**Бүгд: 13**

**92.3 хувийн саналаар дэмжигдлээ.**

**13.**Ажлын хэсгийн гаргасан, Төслийн 10 дугаар зүйлийн 10.4 дэх хэсгийн “Ерөнхий боловсролын сургуулийн 44-өөс дээш” гэснийг “Төрийн өмчийн ерөнхий боловсролын сургуулийн 50-иас дээш” гэж өөрчилж, 10.5 дахь хэсгийг хасаж, доор дурдсан агуулгатай 10.6 дахь хэсэг нэмэх:

“10.6.Энэ хуулийн 10.4 дэх хэсэгт заасны дагуу туслах багш ажиллуулах журмыг боловсролын асуудал эрхэлсэн Засгийн газрын гишүүн батална.” гэсэн саналыг дэмжьегэсэн санал хураалт явуулъя.

**Зөвшөөрсөн: 11**

**Татгалзсан: 2**

**Бүгд: 13**

**84.6 хувийн саналаар дэмжигдлээ.**

**14.**Ажлын хэсгийн гаргасан, Төслийн 11, 12, 13 дугаар зүйлийг нэгтгэн, доор дурдсанаар 11, 12, 13 дүгээр зүйл болгон өөрчлөн найруулж, төслийн ТАВДУГААР бүлгийг хасах.

**“11 дүгээр зүйл.Багшийн нийгмийн баталгаа,**

**хөгжил, оролцоог дэмжих, хангах**

11.1.Багш нь Төрийн албаны тухай хуулийн 27.1-д заасан төрийн албан хаагчийн баталгаа, Боловсролын тухай хуулийн 43.1-д заасан нийгмийн баталгаагаар хангагдана.

11.2.Ерөнхий боловсролын сургууль, цэцэрлэг, мэргэжлийн сургалт, боловсролын байгууллагын багшийн мэргэжлийн зэргийг суралцагчдын сурлагын амжилт, чанар, суралцагч эсвэл түүний асран хамгаалагч, харгалзан дэмжигчийн сэтгэл ханамж, заах аргын чадвар, өөрийгөө хөгжүүлсэн байдлыг харгалзан хугацаанаас өмнө нэмэгдүүлж болох бөгөөд холбогдох журмыг боловсролын болон нийгмийн хамгааллын асуудал эрхэлсэн Засгийн газрын гишүүн хамтран батална.

11.3.Багш мэргэжлээр төгсөгчийн мэдээллийг төгсгөсөн сургууль нь боловсролын салбарын мэдээллийн системд илгээнэ.

11.4.Багшийг хөгжүүлэх үйл ажиллагаа нь багш мэргэжил эзэмшсэн хугацаанаас тооцогдох бөгөөд Боловсролын тухай хуулийн 40 дүгээр зүйлийн 40.8 дахь хэсэгт заасан багшийн мэргэжлийг дээшлүүлэх сургалтад хамрагдах үндэслэл болно.

11.5.Энэ хуулийн 11 дүгээр зүйлийн 11.4 дэх хэсэгт заасан хугацаанд багш сургалтад хамрагдаагүй тохиолдолд зардлыг өөрөө хариуцна.

**12 дугаар зүйл.Багшийн оролцоо**

12.1.Багш нь хувь хүний санаачилга, бүтээлч үйл ажиллагаанд суурилсан бие дааж хөгжих богино, дунд, урт хугацааны төлөвлөгөөтэй байна.

12.2.Бүх шатны боловсролын сургалтын байгууллагын багш мэдлэг боловсрол, ур чадвараа сайжруулах, өөрийгөө хөгжүүлэх талаар холбогдох мэргэжлийн байгууллагад санал, хүсэлт, гомдол гаргаж болно.

12.3.Бүх шатны боловсролын сургалтын байгууллагын багш зорилго, санаачилгаар нэгдэн сонирхлын бүлэг байгуулж, хамтран ажиллаж болно.

12.4.Бүх шатны боловсролын сургалтын байгууллага, орон нутгийн боловсролын байгууллагын тухайн жилийн төлөвлөгөөтэй багш нь хувийн болон сонирхлын бүлгийн хөгжлийн төлөвлөгөөг уялдуулна.

**13 дугаар зүйл.Багшийн ажлын үр дүн**

13.1.Багшийн тухайн хичээлийн жилд ажилласан үр дүнгийн мэдээллийг боловсролын салбарын мэдээллийн системд боловсролын сургалтын байгууллага илгээнэ.

13.2.Багш хувийн хөгжлийн төлөвлөгөөндөө тусгасан ажлын гүйцэтгэлийг боловсролын салбарын мэдээллийн системд өөрөө илгээнэ.

13.3.Багшид ажлын гүйцэтгэлд суурилсан урамшууллыг олгох бөгөөд холбогдох журмыг Засгийн газар батална.” гэсэн саналыг дэмжьегэсэн санал хураалт явуулъя.

**Зөвшөөрсөн: 11**

**Татгалзсан: 2**

**Бүгд: 13**

**84.6 хувийн саналаар дэмжигдлээ.**

**15.**Ажлын хэсгийн гаргасан, Төслийн 14 дүгээр зүйлийн 14.3 дахь хэсгийн “ёс зүйн зөвлөлтэй” гэсний өмнө “орон тооны бус” гэж нэмэх саналыг дэмжьегэсэн санал хураалт явуулъя.

**Зөвшөөрсөн: 12**

**Татгалзсан: 1**

**Бүгд: 13**

**92.3 хувийн саналаар дэмжигдлээ.**

**16.**Ажлын хэсгийн гаргасан, Төслийн ДӨРӨВДҮГЭЭР бүлгийн нэрний “, ХАРИУЦЛАГА” гэснийг болон 16 дугаар зүйлийг хасах саналыг дэмжьегэсэн санал хураалт явуулъя.

**Зөвшөөрсөн: 12**

**Татгалзсан: 1**

**Бүгд: 13**

**92.3 хувийн саналаар дэмжигдлээ.**

**17.**Ажлын хэсгийн гаргасан, Төслийн18 дугаар зүйлийн 18.1 дэх хэсгийн “чиг үүргийг” гэснийг “эрх, үүргийг” гэж, 18.1.2 дахь заалтын “өргөн мэдүүлэх” гэснийг “хэрэгжүүлэх” гэж тус тус өөрчилж, “болон орон нутгийн” гэснийг хасах гэсэн саналыг дэмжьегэсэн санал хураалт явуулъя.

**Зөвшөөрсөн: 11**

**Татгалзсан: 1**

**Бүгд: 12**

**91.7 хувийн саналаар дэмжигдлээ.**

**18.**Ажлын хэсгийн гаргасан, Төслийн 19 дүгээр зүйлийн 19.1 дэх хэсгийн “хариуцсан” гэснийг “эрхэлсэн” гэж өөрчилж, 19.1.2 дахь заалтыг хасаж, доор дурдсан агуулгатай 19.1.5 дахь заалт нэмэх:

“19.1.5.боловсролын салбарын мэдээллийн цахим санг бүрдүүлэх;” гэсэн саналыг дэмжьегэсэн санал хураалт явуулъя.

**Зөвшөөрсөн: 10**

**Татгалзсан: 2**

**Бүгд: 12**

**83.3 хувийн саналаар дэмжигдлээ.**

**19.**Ажлын хэсгийн гаргасан, Төслийн 20 дугаар зүйлийн 20.3, 20.5, 20.6 дахь хэсгийг хасах гэсэн саналыг дэмжьегэсэн санал хураалт явуулъя.

**Зөвшөөрсөн: 11**

**Татгалзсан: 1**

**Бүгд: 12**

**91.7 хувийн саналаар дэмжигдлээ.**

**20.**Ажлын хэсгийн гаргасан, Төслийн 21 дүгээр зүйлийг доор дурдсанаар өөрчлөн найруулах:

“**21 дүгээр зүйл.Хууль тогтоомж зөрчигчид хүлээлгэх хариуцлага**

21.1.Энэ хуулийг зөрчсөн албан тушаалтанд Эрүүгийн хариуцлага хүлээлгэхээргүй бол Төрийн албаны тухай хуульд заасан хариуцлага хүлээлгэнэ.

21.2.Энэ хуулийг зөрчсөн хүн, хуулийн этгээдэд Эрүүгийн хууль, Зөрчлийн тухай хуульд заасан хариуцлага хүлээлгэнэ.” гэсэн саналыг дэмжьегэсэн санал хураалт явуулъя.

**Зөвшөөрсөн: 11**

**Татгалзсан: 1**

**Бүгд: 12**

**91.7 хувийн саналаар дэмжигдлээ.**

**21.**Ажлын хэсгийн гаргасан, Төслийн 22 дугаар зүйлийн 22.1 дэх хэсгийг доор дурдсанаар өөрчлөн найруулах:

“22.1.Энэ хуулийг 2019 оны 01 дүгээр сарын 01-ний өдрөөс эхлэн дагаж мөрдөнө.” гэсэн саналыг дэмжьегэсэн санал хураалт явуулъя.

**Зөвшөөрсөн: 11**

**Татгалзсан: 1**

**Бүгд: 12**

**91.7 хувийн саналаар дэмжигдлээ.**

**22.**Ажлын хэсгийн гаргасан, Төслийн талаар гаргасан дээрх зарчмын зөрүүтэй саналын томьёоллууд дэмжигдсэн тул төслийн бүлэг, зүйл, хэсэг, заалтын дугаарыг нийцүүлэн өөрчлөх гэсэн саналыг дэмжьегэсэн санал хураалт явуулъя.

**Зөвшөөрсөн: 11**

**Татгалзсан: 0**

**Бүгд: 11**

**100 хувийн саналаар дэмжигдлээ.**

**23.**Ажлын хэсгийн гаргасан, Хуулийн төслийг дагалдуулан өргөн мэдүүлсэн “Боловсролын тухай хуульд өөрчлөлт оруулах тухай” хуулийн төслийг хууль санаачлагчид буцаах гэсэн саналыг дэмжьегэсэн санал хураалт явуулъя.

**Зөвшөөрсөн: 11**

**Татгалзсан: 0**

**Бүгд: 11**

**100 хувийн саналаар дэмжигдлээ.**

**Байнгын хорооноос гарах санал, дүгнэлтийг Улсын Их Хурлын гишүүн Б.Саранчимэг Улсын Их Хурлын чуулганы нэгдсэн хуралдаанд танилцуулахаар тогтов.**

*Хуралдаан 1 цаг 38 минут үргэлжилж, 18 гишүүнээс 15 гишүүн ирж, 83.3 хувийн ирцтэйгээр 16 цаг 13 минутад өндөрлөв.*

***Тэмдэглэлтэй танилцсан:***

НИЙГМИЙН БОДЛОГО, БОЛОВСРОЛ, СОЁЛ,

ШИНЖЛЭХ УХААНЫ БАЙНГЫН ХОРООНЫ

ДАРГА Ё.БААТАРБИЛЭГ

***Тэмдэглэл хөтөлсөн:***

ПРОТОКОЛЫН АЛБАНЫ

ШИНЖЭЭЧ П.МЯДАГМАА

**МОНГОЛ УЛСЫН ИХ ХУРЛЫН 2018 ОНЫ ХАВРЫН ЭЭЛЖИТ ЧУУЛГАНЫ**

**НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ УХААНЫ БАЙНГЫН ХОРООНЫ 6 ДУГААР САРЫН 19-НИЙ ӨДӨР**

**/МЯГМАР ГАРАГ/-ИЙН ХУРАЛДААНЫ ГАР ТЭМДЭГЛЭЛ**

**Ё.Баатарбилэг:**-Гишүүдийнхээ энэ өдрийн амрыг айлтгая. Нийгмийн бодлого, боловсрол, соёл, шинжлэх ухааны байнгын хорооны 2018 оны 6 сарын 19-ний өдрийн хуралдаан эхлэх гэж байна. Ирвэл зохих 19 гишүүнээс 10 гишүүн ирсэн хуралдааны ирц 52.6 хувьтай ирц бүрдсэн тул хурлаа эхэлье.

Өнөөдрийн хуралдаанаар хэлэлцэх асуудлыг танилцуулъя.

1.Боловсролын тухай хуульд нэмэлт, өөрчлөлт оруулах тухай болон Бага, дунд боловсролын тухай хуульд нэмэлт оруулах тухай хуулийн төсөл /Нямбаатар, Ганболд, Сумъяабазар гишүүдээс өргөн мэдүүлсэн, эцсийн хэлэлцүүлэг/

2.Жижиг, дунд үйлдвэр үйлчилгээг дэмжих тухай хууль, шинэчилсэн найруулгын төсөлтэй хамт өргөн мэдүүлсэн хөдөлмөр эрхлэлтийг дэмжих тухай хуульд өөрчлөлт оруулах тухай, Мэргэжлийн боловсрол сургалтын тухай хуульд нэмэлт, өөрчлөлт оруулах тухай хуулийн төслүүд Их Хурлын гишүүн Ж.Ганбаатар нарын 6 гишүүн өргөн мэдүүлсэн, анхны хэлэлцүүлэг. Санал дүгнэлтээ Эдийн засгийн байнгын хороонд хүргүүлнэ.

3.Нийгмийн даатгалын тухай хуульд өөрчлөлт оруулах тухай хуулийн төсөл /Д.Тогтохсүрэн гишүүнээс өргөн мэдүүлсэн, анхны хэлэлцүүлэг/

4.Нийгмийн халамжийн тухай хуульд өөрчлөлт оруулах тухай хуулийн төсөл /Д.Тогтохсүрэн гишүүнээс өргөн мэдүүлсэн, анхны хэлэлцүүлэг/

5.Хүүхэд хамгааллын тухай хуульд нэмэлт оруулах тухай хуулийн төсөл /Д.Тогтохсүрэн гишүүнээс өргөн мэдүүлсэн/

6.**Мэргэжлийн боловсрол, сургалтын тухай хуулийн хэрэгжилттэй танилцаж, цаашид авч хэрэгжүүлэх арга хэмжээний талаар санал, дүгнэлт гаргах шийдвэрийн төсөл боловсруулж Байнгын хороонд танилцуулах үүрэг бүхий ажлын хэсгийн тайлан.**

**7.Соёлын тухай хууль, Соёлын өвийг хамгаалах тухай хуулийн хэрэгжилтийг шалгах, соёл урлагийн байгууллагын үйл ажиллагаатай танилцаж, соёл, урлагийн салбарын хууль, тогтоомжийг боловсронгуй болгох талаар санал, дүгнэлт гаргах шийдвэрийн төсөл боловсруулж Байнгын хороонд танилцуулах үүрэг бүхий ажлын хэсгийн тайлан.**

**8.Бусад гэсэн ийм асуудлуудыг хэлэлцэхээр өнөөдөр хуралдаанд оруулж байна. Хэлэлцэх асуудалтай холбоотой өөр саналтай гишүүн байна уу.**

**Мөнхцэцэг гишүүн.**

**Ё.Баатарбилэг:** Өнөөдрийн байнгын хорооны хэлэлцэх асуудалд орсон байгаа Соёлын тухай хууль, Соёлын өвийг хамгаалах тухай хуулийн ажил хэрэгжилтийг шалгах соёл урлагийн байгууллагын үйл ажиллагаатай танилцах, Соёл урлагийн салбарын хууль, тогтоомжийг боловсронгуй болгох талаар санал, дүгнэлт гаргах ажлын хэсгийг ахлаад миний бие ажиллаж байгаа. Тэгээд энэ ажлын хэсгийн тайлан юмнууд маань бас гүйцэд хийгдээгүй байгаа. Судалгаа юмнууд маань бас гүйцэд дүгнэлт гараагүй байгаа учраас өнөөдрийн хуралдаанаас энэ асуудлыг хойшлуулж байгааг.

**Ё.Баатарбилэг:** Өөр саналтай гишүүн байхгүй байгаа юу. Хэлэлцэх асуудал дээр 7 дугаарт байгаа Соёлын тухай хуулийн ажлын хэсгийн тайланг ажлын хэсгийн ахлагч хойшлуулах өнөөдрийн хэлэлцэх асуудлаас хасаж өгнө үү гэсэн санал гаргаж байна. Тэгэхээр энэ ажлын хэсгийн тайланг дараагийн долоо хоногт гэхэд амжих уу Мөнхцэцэг гишүүн ээ. Ирэх долоо хоногийн Байнгын хорооны хуралдаанаар оруулъя. Өнөөдрийнхөөс хасъя гэдэг санал гарч байна.

Чинзориг гишүүн.

**С.Чинзориг:** Гишүүдийн өдрийн амгаланг айлтгая. Тэгэхээр Засгийн газраас Нийгмийн даатгалын сангаас олгох тэтгэвэр, тэтгэмжийн тухай хуульд нэмэлт, өөрчлөлт оруулах тухай хуулийн төслийг өргөн барьсан юм. Тэгэхээр энэ хуулийн төслийг хэлэлцээд хаврын чуулганд багтаагаад хэлэлцээд батлаад өгвөл сайн байна. Энэ долоо хоногт орохгүй бол үндсэндээ бараг багтахгүй байх гэж бодож байна. Энэ бол үндсэндээ том хууль биш Баатараа дарга аа. Хүнд, хортой нөхцөлөөр тэтгэвэр тогтоож байгаа иргэдийн тэтгэврийг зохицуулах зохицуулалт байхгүй болоод байгаа. Тэгээд энийг яаралтай хэлэлцээд хэлэлцэх эсэхийг нь оруулбал сайн байна гэсэн. Ийм заалт байна. Хэлэлцэх асуудалдаа оруулж өгөөч гэж.

**Ё.Баатарбилэг:** Чинзориг сайдын ярьсан Нийгмийн даатгалын сангийн хуульд өөрчлөлт оруулах хуулийн төслийг ирэх долоо хоногийн Байнгын хороогоор явуулах уу. Өнөөдрийнхөөс болохоор нэгдүгээрт хэлэлцэх асуудалд ороогүй. Даргын зөвлөлөөр батлагдаагүй.

Хоёрдугаарт наадах чинь нөгөө хуралдаанд бэлтгэх юу нь яваагүй байгаа байх. Процедурынх нь юмнууд Байнгын хороон дээр дөнгөж өчигдөр байх аа уржигдар цохогдоод ажлын хэсэг нь. Өчигдөр дөнгөж танилцуулагдаад Байнгын хороо руу шилжсэн. Ажлын алба руу. Тэгэхээр 5 дахь өдрийн даргын зөвлөл дээр таны асуудлыг яриад ирэх долоо хоногийнхоор оруулаад горимоор нь явуулъя. Багтчих байх аа.

Мөнхцэцэг гишүүний гаргасан санал дээр санал хураая. Соёлын өвийн ажлын хэсгийн тайланг өнөөдрийн хуралдааны хэлэлцэх асуудлаас хасъя гэсэн саналын томьёоллоор дэмжье гэж санал хураалт явуулъя. Гишүүд ээ санал хураалт. Дэмжээд 10 гишүүн оролцож, 9 гишүүн дэмжиж 90 хувиар санал дэмжигдлээ. Тэгэхээр өнөөдрийн хэлэлцэх асуудлаас Соёлын ажлын хэсгийн тайланг хаслаа. Ингээд 7 асуудал байна.

Хэлэлцэх асуудалдаа оръё.

***Боловсролын тухай хуульд нэмэлт, өөрчлөлт оруулах тухай, Бага, дунд боловсролын тухай хуульд нэмэлт оруулах тухай хуулийн төслийг нэгдсэн хуралдааны эцсийн хэлэлцүүлэгт бэлтгэх асуудлыг хэлэлцье.***

Хуулийн төслийг эцсийн хэлэлцүүлэгт бэлтгэсэн хувилбарыг тараасан байгаа гишүүдэд. Тэгэхээр танилцуулгыг ажлын хэсгийн гишүүн Ундраа гишүүн танилцуулна.

**А.Ундраа:** Байнгын хорооны дарга эрхэм гишүүд ээ,

Монгол Улсын Их Хурлын гишүүн Х.Нямбаатар, Д.Ганболд, Д.Сумъяабазар нараас 2018 оны 2 дугаар сарын 2-ны өдөр Улсын Их Хуралд өргөн мэдүүлсэн Боловсролын тухай хуульд нэмэлт, өөрчлөлт оруулах тухай, Бага дунд боловсролын тухай хуульд нэмэлт, өөрчлөлт оруулах тухай хуулийн төслүүдийн анхны хэлэлцүүлгийг Улсын Их Хурлын 2018 оны 6 дугаар сарын 14-ний өдрийн нэгдсэн хуралдаанаар хэлэлцэж эцсийн хэлэлцүүлэгт бэлтгүүлэхээр Нийгмийн бодлого, боловсрол, соёл, шинжлэх ухааны байнгын хороонд шилжүүлсэн билээ.

Нэгдсэн хуралдааны анхны хэлэлцүүлгээр Боловсролын тухай хуульд нэмэлт, өөрчлөлт оруулах тухай хуулийг дагаж мөрдөх хугацааны талаарх олонхийн дэмжлэг авсан саналыг төсөлд нэмж тусган төслийн эцсийн хувилбарыг бэлтгэн та бүхэнд тараасан болно.

Улсын Их Хурлын гишүүн эрхэм гишүүд ээ,

Боловсролын тухай хуульд нэмэлт, өөрчлөлт оруулах тухай Бага дунд боловсролын тухай хуульд нэмэлт, өөрчлөлт оруулах тухай хуулийн төслүүдийг эцсийн хэлэлцүүлэгт бэлтгэсэн тухай тус Байнгын хорооны танилцуулгыг хэлэлцэн төслүүдийг баталж өгөхийг та бүхнээс хүсье.

**Ё.Баатарбилэг:** Ундраа гишүүнд баярлалаа. Тэгэхээр ажлын хэсэг танилцуулъя. Боловсрол, соёл, шинжлэх ухаан, спортын дэд сайд Ганбаяр, Боловсрол, соёл, шинжлэх ухаан, спортын сайд Цогзолмаа, тус яамны Газрын дарга Ням-Очир, Нийслэлийн боловсролын газрын дарга Дашдэмбэрэл, Нийслэлийн өмчийн харилцааны газрын дарга Однасан гэсэн ажлын хэсэг ирсэн байна.

Тэгэхээр ажлын хэсгийн танилцуулгатай холбоотой асуулттай гишүүд нэрсээ өгье. Энэ эцсийн хэлэлцүүлэг болохоор асуулт байгаа. Санал бол байхгүй. Асуулттай гишүүд байна уу. Асуулттай гишүүд байхгүй байна.

Боловсролын тухай хуульд нэмэлт, өөрчлөлт оруулах тухай болон Бага дунд боловсролын тухай хуульд нэмэлт оруулах тухай хуулийн төслийг хэлэлцэж дууслаа. Байнгын хорооны танилцуулгыг унших гишүүнээр Улсын Их Хурлын гишүүн Учралыг томилж байна.

**Дараагийн асуудал.** **Жижиг, дунд үйлдвэр, үйлчилгээг дэмжих тухай хууль /шинэчилсэн найруулга/-ийн төсөлтэй хамт өргөн мэдүүлсэн Хөдөлмөр эрхлэлтийг дэмжих тухай хуульд өөрчлөлт оруулах тухай, Мэргэжлийн боловсрол, сургалтын тухай хуульд нэмэлт оруулах тухай хуулийн төслүүдийн анхны хэлэлцүүлгийг явуулъя.**

Хуулийн төслийн танилцуулгыг аан шууд асуултаа орох юм байна тийм үү. Хуулийн төслүүдийн танилцуулгатай холбоотой Байгаль орчин, хүнс, хөдөө аж ахуйн Байнгын хорооны дарга Элдэв-Очир дарга орж ирсэн байгаа. Тэгэхээр ажлын хэсгийг танилцуулъя.

Хүнс, хөдөө аж ахуй, хөнгөн үйлдвэрийн яамны, жижиг дунд үйлдвэр, хоршооны бодлогын хэрэгжилтийг зохицуулах газрын дарга Эрдэнэсайхан, Хүнс, хөдөө аж ахуй, хөнгөн үйлдвэрийн яамны Жижиг, дунд үйлдвэрийг хөгжүүлэх сангийн Санхүү хөрөнгийн хэлтсийн дарга Гантөмөр, Хүнс, хөдөө, аж ахуй, хөнгөн үйлдвэрийн яамны Жижиг дунд үйлдвэрийн хоршооны бодлогын хэрэгжилтийг зохицуулах газрын ахлах мэргэжилтэн Гэрэлзаяа, Улсын Их Хурлын гишүүн Ганбаатарын зөвлөх Энхмэнд, Жижиг, дунд үйлдвэрийн сангийн захирал Амаржаргалан гэсэн ажлын хэсэг ирсэн байна.

Тэгэхээр Жижиг дунд үйлдвэр үйлчилгээг дэмжих тухай хуулийн төсөлтэй хамт өргөн мэдүүлсэн Хөдөлмөр эрхлэлтийг дэмжих тухай хуульд өөрчлөлт оруулах тухай, Мэргэжлийн боловсролын сургалтын тухай хуульд нэмэлт оруулах тухай хуулийн төслүүдийг гишүүдэд тараасан байгаа. Дэгээрээ шууд төслүүдээс асуух асуултаараа явчих юм байна. Тэгэхээр асуух асуулттай гишүүд нэрсээ өгье.

Дэг дээр тийм юм байхгүй гээд Байнгын хорооны зөвлөх тэгээд байна. Мөнхцэцэг гишүүнээр тасаллаа.

Дэгээрээ бол Элдэв-Очир гишүүн хууль санаачлагч юм байна. Тэгэхээр хууль санаачлагчийнх нь хувьд гишүүдээс асуух асуултад хариулаад явчих юм байна. Чинзориг сайд асуултаа асууя.

**С.Чинзориг:** Нэг зүйл тодруулмаар байгаа юм. Хөдөлмөр эрхлэлтийг дэмжих тухай хуулиар хамрах хүрээнд нь бол энэ нөхөрлөл хоршоолол эрхлэгчдийг хамруулаад жижиг зээлд хамруулдаг ийм үйлчилгээ байгаа юм. Тэгэхээр одоо манай энэ Ганбаатар гишүүний санаачилсан энэ Жижиг, дунд үйлдвэрийн тухай хуулинд дагалдаж орж ирж байгаа хуулиар бол Хөдөлмөр эрхлэлтийг дэмжих тухай хуулинд өөрчлөлт оруулаад хамрах хүрээнээс нь үйлчлэх ёстой хүрээнээс нь хоршоолол нөхөрлөлийг гаргая гээд байгаа. Тэгээд ганцхан иргэн гэдгийг л үлдээе гэж байгаа юм.

Тэгэхээр би бол энийг Хөдөлмөр эрхлэлтийг дэмжих тухай хуулинд өөрчлөлт оруулах шаардлагагүй юм. Одоогийн байгаа зохицуулалтаараа явахад бол болно. Байж байг гэж үзээд байгаа юм. Тэгээд та бүхэн миний саналыг юу гэж үзэж байна вэ. Хоршоо нөхөрлөлийг хөдөлмөр эрхлэлтийг дэмжих сангийн хуулийн үйлчлэх хүрээнээс гаргамааргүй байгаа юм. Тэгээд жижиг, дунд үйлдвэр эрхлэгч биш шүү дээ энэ чинь. Зүгээр Жижиг, дунд үйлдвэрлэл нь та нар хуулийн томьёололдоо юу оруулаад байгаа вэ гэхээр жижиг дунд үйлдвэр эрхлэгч нь нөхөрлөл хоршоо хэлбэрээр үйл ажиллагаа явуулна гэж байгаа болохоос биш нөхөрлөл хоршоолол эрхлэгчдийг бол жижиг дунд үйлдвэрлэл эрхлэгч гэнэ гэсэн тийм тодорхойлолт байхгүй байгаа байхгүй юу. Тэгээд энэ чинь хөдөлмөр эрхлэлтийг дэмжих сангаас ч үйлчилгээ авч чадахгүй.

Жижигд дундаасаа ч энэ үйлчилгээ авч чадахгүй ингээд дунд нь орхигдоно. Тус болохгүй бол гай битгий бол гэсэн нэг үг байдаг. Тийм учраас та бүхэн тэгээд нөхөрлөл хоршооллыг эндээс нь гаргаж битгий гай болооч энд нь үлдээчих. Тэртээ тэргүй тэр нөхөрлөл хоршоолол нь тэр хөдөлмөр эрхлэлтийг дэмжих сангаасаа хөнгөлөлт дэмжлэг аваад явдаг, жижиг зээл аваад явдаг тэр зохицуулалтаараа үлдээчих нь сайн байна. Яах вэ тэр жижиг дунд эрхлэгч нь өөрөө хоршоо нөхөрлөл хэлбэрээр үйл ажиллагаа явуулдаг үйлдвэрлэл эрхлэгч байгаа бол тэгээд хамраад явна биз дээ.

Тийм учраас энэ саналыг та бүхэн одоо юу гэж үзэж байна вэ. Би бол энэ чигээр нь одоо үлдээчих гэж ийм асуулт тодруулах гээд байгаа юм.

**Ё.Баатарбилэг:** Хууль санаачлагч Элдэв-Очир гишүүн хариулъя.

**Л.Элдэв-Очир:** Байнгын хорооны дарга, эрхэм гишүүдийн энэ өдрийн амрыг ирье. Тэгэхээр энэ заалт бол яах аргагүй бас нэлээд бодож байж оруулсан заалт. Ер нь зүгээр энэ хуулийн хэлэлцүүлгийн явцад бол бас одоо үзэл баримтлалынхаа хувьд нэлээд зарчмын асуудлууд гарч ирж байгаа.

Нэгдүгээрт бол яах вэ гэхээр энэ ер нь харьяалал нь хаана байх ёстой юм бэ. Өөр ижил төрлийн үйлчилгээ явуулдаг өөр харьяалалтай өөр яамны бүтцэд байдаг тийм байгууллагууд байна уу, үгүй юу гэдэг асуудал дээр бол нэгтгэе гэсэн ийм санал явж байгаа юм. Яг энэ хуулийн заалттай холбоотой Хөдөлмөр эрхлэлтийг дэмжих тухай хууль дээр бол байгаа хоршоо нөхөрлөлийг нь энэ жижиг, дунддаа авъя гэсэн ийм санаа байгаа юм. Тэгэхгүй бол мэдээллийн нэгдсэн санд болохоороо хаанаас хэн ямар зээл авч байгаа нь мэдээллийн нэгдсэн сангүй учраас мэдээллийн нэгдсэн санд нэгтгэгддэггүй. Тэгэхээр Хөдөлмөр, нийгмийн хамгааллын яаман дээр нэг зохицуулалт хийгээд жижиг, дунд бизнес буюу хоршоо, нөхөрлөлийг дэмжээд байдаг. Гэтэл жижиг, дундын сан гээд улсын төсвийн хөрөнгөөр эх үүсвэрийг бүрдүүлж байгаа сан маань бас тэнд нэг үйл ажиллагаа явуулаад байдаг. Ингээд нэгдмэл үйл ажиллагаа байхгүй.

Ер нь бол энэ жижиг, дундаас олгож байгаа зээл тусламжийн асуудал дээр бол эзэндээ олдчихоос гадна зохион байгуулалттай зориуд бас заллингийн шинжтэй ийм төсөл хөтөлбөрүүдийг шалгаруулж ийм нөхөрлөл хоршоодыг бас шалгаруулж эд нар нь яах вэ гэхээр өгч байгаа газар бүрээс очиж нэгдсэн мэдээлэлгүйгээс болж ингэж бас үйл ажиллагаа цалгардаад байдаг. Тийм учраас бол энэ хуулийн өөрчлөлтийг оруулж ирж байгаа юм. Энэ нь бол зөв болов уу гэж бодож байгаа. Мэдээж иргэн бол энэ хөдөлмөр эрхлэлтийг дэмжих сангийн тухай хуультайгаа уялдаад иргэн гэдэг нь бол үлдээд нөгөө хоёр хоршоо, нөхөрлөлийг нь бол энэ хуульд бол авъя гэсэн энэ хуулиас нь бол хасаж зохицуулалт хийе гэсэн ийм санал орж ирж байгаа. Манай ажлын хэсгийнхнээс нэмэх зүйл байгаа юу.

**Ё.Баатарбилэг:** Чинзориг сайд тодруулъя. Одоо бол Хөдөлмөр эрхлэлтийг дэмжих тухай хуулиараа нөхөрлөл хоршоолол нь хөдөлмөр эрхлэлтийг дэмжих сангаас үйлчилгээ аваад явж л байгаа юм л даа. Тэгээд энийг нь одоо заавал тэр рүү хасаж яах гээд байгаа юм бэ. Тэгээд тэнд нь одоо байлгаж л байх хэрэгтэй л дээ. Нэг дэх асуудал.

Хоёр дахь асуудал нь наад Хүнс, хөдөө аж ахуй үйлдвэрийн сайд чинь үйлдвэрийн сайд юм байгаа биз дээ. Тэгээд одоо тэр муу аргаа ядсан амь тээж яваа хэдэн хоршоолол нөхөрлөлийг авч одоо яах гээд байгаа юм бэ. Даахгүй нохой булуу хураана гэгчээр. Мөрөөрөө байгаа юмыг мөрөөр нь байлга л даа та нар. Би наадахыг чинь Хөдөлмөрийн сайд байхдаа 15 онд аж үйлдвэрийн сайдтай одоогийн энэ Бүлгийн дарга Эрдэнэбаттай нэлээд хэрүүл болж байж энэ үйлдвэрлэлийг дэмжсэн үйлчилгээнд хамруулдаг болгосон л юм байхгүй юу. Тэр жижиг дунд тэр үйлдвэрүүдтэйгээ л ноцолд л доо. Үйлдвэрүүдтэйгээ ноцолдож чадахгүй мөртөө мөрөөрөө ингээд үйлчилгээ аваад явж байгаа юмнуудыг ингээд булаах гээд байгаа юм шиг ингээд эрх хэмжээгээ нэмэгдүүлэх гээд ийм балай юм битгий хийгээд бай. Энийг бол манай Байнгын хорооны гишүүд дэмжиж болохгүй ээ.

**Ё.Баатарбилэг:** Ажлын хэсэг 3 дугаар микрофоныг өгье.

**Я.Эрдэнэсайхан:** Нэмэлт тайлбар. Чинзориг гишүүний асуултад хариулъя. Манай хуулийн төслийн дагаж орж ирж байгаа хуулийн төсөл дээр бол хоршоо нөхөрлөлийг хөдөлмөр эрхлэлтийг дэмжих тухай хуулин дээрээс хасна гэсэн ойлголт байхгүй ээ. Энэ дээр бичил үйлдвэрлэл үйлчилгээ эрхлэгч гэдгийг л хасаж байгаа юм. Түүнээс биш хоршоо нөхөрлөлийг ерөөсөө хассан заалт манай дагаж орж ирж байгаа хуулин дээр байхгүй байна. Энэ бас буруу ойлгоод байх шиг байна. Хоршоо нөхөрлөлийн тухай асуудал бол Хөдөлмөр эрхлэлтийг дэмжих тухай хуулийн 12.1.2 дээр нөгөө нөхөрлөл, хоршоо байгуулах иргэнийг дэмжих арга хэмжээг авна гээд хөдөлмөр эрхлэлтийг дэмжих тухай хуулийнхаа үндсэн концепц нь нөгөө хөдөлмөр эрхлэлтийг хүн амын хөдөлмөр эрхлэлтийг дэмжих концепц тийм ээ. Энэ концепцийг бол бид нар ерөөсөө эвдээгүй ээ. Энэ дээр нэг буруу ойлголт л яваад байх шиг байна. Харин манай хуулин дээр бол ерөөсөө хоршоо нөхөрлөлтэй .../минут дуусав/.

**Ё.Баатарбилэг:** Цогзолмаа гишүүн асуултаа асууя.

**Ц.Цогзолмаа:** Би зүгээр яг одоо гишүүдийн ярьж байгаагаар бид нар одоо сүүлийн үед зүгээр Байнгын хорооны хурал, Улсын Их Хурлын чуулган дээр хэлэлцэгдэж байгаа асуудлыг нэг тийм нэгдсэн ойлголт байр суурин дээр очиж чадахгүйгээр л асуудлууд маань ороод тэгээд л нэг ойлгомжгүй байдлууд үүссэн байдлаар яваад байгаа юм л даа. Би энэ дээр юу тодруулахыг хүсэж байна вэ гэхээр ер нь мэргэжилтэй боловсон хүчин бэлтгэх төрийн бодлогын өнөөдрийг хүртэл явж ирсэн үүх түүхийг бид нар цаашаа сайжруулах ёстой. Монгол орны нийгэм эдийн засгийн хөгжил хаашаа явж байгаа юм бэ гэдэгтэй нь холбож ямар салбар илүү хөгжих гэж байгаа юм бэ гэдэгтэй нь холбож мэргэжилтэй боловсон хүчнийг нь түүнийг угтал болгож үнэхээр уул уурхай хөгжүүлэх гээд байгаа бол уул уурхайн чиглэлийн инженерүүдийг бэлтгэх ч гэдэг юм уу ингээд явах ёстой.

Үүнтэй нь яг энэ мэргэжлийн сургалт үйлдвэрлэлүүдийн үйл ажиллагаа бодлого анги мэргэжлийн индекс гэдэг юмнууд бас холбогдоод явж байх ёстой юм. Боловсролын яаманд одоо үнэхээр харьяалагдахгүй байгаа ч гэсэн өнөөдөр Нийгмийн хамгаалал, хөдөлмөрийн яамны харьяа ажиллаж байгаа энэ одоо мэргэжлийн сургалт үйлдвэрлэлийн төвүүд түүнд ажиллаж байгаа багш нар оюутан сурагчдын яг өнөөдөр боловсролын ямар хэмжээний дээд боловсрол гэчхээд дунд бид нарын одоо дээр үеийн ойлголтоор техникум, ТМС –ийн алиных нь яг түвшинд нь мэргэжил, сертификатаа олгоод байгаа юм бэ гэдгийг үнэхээр иргэд маань ойлгохоо больсон. Зүгээр л одоо нэг халамжийн хэдэн төгрөг аваад тэрүүгээрээ цаашаа тийм л дээ. Тэгэхдээ энийг би тодруулах угаасаа шаардлагатай байгаад байгаа юм.

Энэ зүйлүүд тодорхой биш болохоор одоо мэргэжлийн мэргэжилтэй боловсон хүчин хөдөлмөрийн талбар дээр гараад ажиллаж байгаа хүмүүст юу ямар мэргэжил эзэмшсэн гэдэг мэргэжилд нь ямар түвшинд үнэлэгдэж байгаа вэ. Энэ үнэлгээ юмнуудаа одоо бид нар хууль эрх зүйнхээ юманд яаж хийх юм бэ яагаад гэхээр эргээд яг ажлын байран дээр авч байгаа цалин хөлс пүнлүүтэй нь энэ төгсөж байгаа чанар гэдэг юм шууд холбогдоод уягдаад явах ёстой учраас бид нар энэ дээр бол бас тодорхой бодлого юмнуудаа бол аваад явж байх ёстой. Жижиг, дунд үйлдвэрлэл дээр л ажилладаг яг жинхэнэ ажилтай мэргэжилтэй хүмүүсийг бид нар бэлдэж байгаа энэ зүйлүүдээ одоо бодлогоор хууль, эрх зүйн түвшинд нь яаж холбож, яаж одоо хамгаалж байгаа юм бэ гэдэг энэ асуудлыг нэг тодруулмаар байгаа юм.

**Ё.Баатарбилэг:** Ажлын хэсэг хариулах уу. 3 номерын микрофон.

**Я.Эрдэнэсайхан:** Уг нь дараачийн нэмэлт оруулах хуулин дээр яригдах байсан. Нөгөө мэргэжлийн боловсрол сургалтын тухай хуулин дээр бас нэмэлт орж ирж байгаа. Энэ дээр хийж байгаа тайлбартай бас давхцах гээд байна л даа. Энэ Хөдөлмөр эрхлэлтийг дэмжих тухай хуулин дээр яригдаж байгаа асуудал маань энэ дээр бол ер нь бол жижиг, дундын хуулин дээр 8 дугаар зүйлийн 1.1 дээр 16 дугаар зүйлийн 1.1 дээр, 16 дугаар зүйлийн 1.5, 17-ийн 1.6 дээр жижиг дунд үйлдвэрлэлийн салбарт ажиллаж байгаа ажиллах тэр мэргэжилтнүүдийг бол бэлтгэх сургах чадавхижуулах мэргэжлийг нь дээшлүүлэх асуудал бол энэ Жижиг, дундын хуулин дээрээ орж ирж байгаа юм.

Жижиг дундын салбарт байгаа юм. Төр нь нөгөө төрийн захиргааны байгууллага нь судалгаагаа хийгээд төрийн захиргааны төв байгууллагадаа саналаа хүргүүлээд ингээд боловсролын яам юм уу эсвэл хөдөлмөр нийгмийн хамгааллын яам МСҮТ-тэй холбоотойг нь мэдээж Хөдөлмөр, нийгмийн хамгааллын яам руу дээд боловсролтой холбоотойг нь бол Боловсролын яаманд ингээд салбар хариуцсан яамнаасаа саналаа хүргүүлээд тэгээд одоо аль салбарт ямар мэргэжилтэн дутмаг байгаа юм гэдгийг судалгааг нь гаргаж өгөөд ингээд бодлогоо хооронд нь уялдуулах ийм зохицуулалтыг бол хийж өгсөн. Энэ мэргэжлийн боловсрол сургалтын тухай хуулийн нэмэлт, өөрчлөлтөөрөө бол уялдаад орж ирж байгаа.

**Ё.Баатарбилэг:** Мөнхцэцэг гишүүн асуултаа асууя.

**Г.Мөнхцэцэг:** Жижиг, дунд үйлдвэрлэлийг дэмжих энэ хууль бол бас цаг үеэ олсон энэ зөв зүйтэй хууль явж байгаа. Тэгээд энэ бас хөдөө орон нутагт хэрэгтэй байна. Тэгэхээр би түрүүн асуултад асууя гэж бодож байсан юм. Чинзориг сайдын асуудалтай давхцаж байна. Хөдөө орон нутагт бол яадаг вэ гэхээр жижиг, дундын зээл энэ төсөл хөтөлбөрүүдэд хамрагдахдаа бол яалт ч үгүй хоршоолол нөхөрлөлийн энэ зохион байгуулалттайгаар бол хамрагдаж ингээд явдаг. Тэгээд энэ тогтсон энэ зүйлийг яг энэ хуулинд яаж ямар байдлаар тусгасан юм бэ. Ямар байдлаар дэмжих талаар тусгасан байгаа юм бэ гэдэг талаар хариулт авъя гэж ингэж асуулт асууя гэж бодож байсан чинь түрүүн бас хариулчих шиг болно лээ. Гэхдээ нэмж одоо бас яг одоо энэ нэр томьёогоор нь оруулаад явчих ийм бололцоо юмнууд нь байгаа юм уу. Байхгүй юм уу гэдгийг бас асууя гэж ингэж бодож байна.

**Ё.Баатарбилэг:** Гурван номерын микрофон ажлын хэсэг хариулъя.

**Я.Эрдэнэсайхан:** Хуулин дээр бол орон нутагт бас нэлээдгүй эрх олгосон. Орон нутгийн иргэдийн Төлөөлөгчдийн Хурал бол одоо төсвийнхөө тодорхой хувийг хэлэлцээд жижиг, дунд үйлдвэрийг хөгжүүлэх чиглэлд бол зарцуулах эрхийг нь нээж өгсөн. Үүнийг нь бол тухайн шатны Засаг дарга бол захиран зарцуулах мөн тухайн шатны Засаг дарга бол манай аймаг, манай суманд ийм чиглэлийн үйлдвэрлэл нэн тэргүүнд шаардлагатай байна гэсэн чиглэлээ тодорхойлоод Засгийн газарт хүргүүлээд Засгийн газраас тэр чиглэлийг нь батлаад ингээд жишээлбэл одоо Говьсүмбэр аймагт бол бол ийм оёдлын үйлдвэр нэн тэргүүнд шаардлагатай байна гэх юм бол тэрийг нь төрөөс бодлогоор дэмжих тэр зээл өгөх асуудлыг нь бол ингэж зохицуулсан байгаа.

Мөн түрүүнийх дээр бол энэ нөгөө Хөдөлмөр эрхлэлтийг дэмжих тухай хууль маань өөрөө хүн амын хөдөлмөр эрхлэлтийг дэмжих буюу иргэнийг бол ажилтай орлоготой байлгах асуудлыг ярьж байгаа юм. Хөдөлмөр эрхлүүлэх. Манай Жижиг дундын хууль маань болохоор иргэн байж байгаад аж ахуйн нэгж байгуулаад орлого олоод татвар төлөөд улсад ингээд өөрийгөө бүртгүүлээд хүн амыг ажил орлогоор бий болгоод ингээд ирэх үед нь бол өөрөөр хэлбэл нөхөрлөл хоршоо болоод орж болно. Компани байгуулаад орж болно. Ямар ч хэлбэрээр орсон байсан улсад бүртгэлтэй болгоод ингээд орж ирсэн тохиолдолд нь бол Жижиг, дундын хуулиндаа орох юм. Өөрөөр хэлбэл хуулийн давхардал яг өнөөдрийн байдлаар үүсэх гээд байна. Үүсээд байгаа. Яагаад вэ гэхээр 50 саяас доош орлоготой аж ахуйн нэгжүүд бол хөдөлмөр, эрхлэлтийг дэмжих сангаас ч очоод зээл авч болдог. Жижиг, дундын сангаас ч очоод зээл авч болох ийм нөхцөл үүсээд байгаа юм.

Тэгэхээр бид нар энэ хуулийн давхардлыг хуулийг ингээд хэлэлцэж байх шатандаа бол арилгах ёстой гэдэг үүднээсээ тэр хуулийн гол концепцтой холбоотой иргэний асуудлыг нь бол хөдөлмөр эрхлэлтийг дэмжих тухай хуулин дээрээ үлдээгээд аж ахуйн нэгж байгуулаад явах тэр улсад бүртгүүлээд явах тэр 1 хувийн татвар маань ч бас үүнтэй холбоотой нөгөө улс бүртгэж тэр аж ахуйн нэгжээ авч байгаа болохоос өөр татварынх нь хувь бол их бага буюу бараг байхгүй байгаа. Тэр маань ерөөсөө бүртгэлжүүлэх л гэсэн гол санаа явж байгаа.

Тэгэхээр энэ хоёр хууль бол хоорондоо бас ингэж зөв зохицож байгаа гэж ингэж ойлгож байгаа юм. тэгээд хуулийн 5.5 дээр бол жижиг, дунд үйлдвэр үйлчилгээ эрхлэгч нь компани, хоршоо, нөхөрлөлийн хэлбэрээр үйл ажиллагаа явуулна гэсэн болохоос өөр тэр нөгөө хөдөлмөр эрхлэлтийг дэмжих хуулин дээр байгаа тэр юуг бол хоршоо, нөхөрлөл гэсэн үг үсгийг бол огт хасаагүй, хөндөөгүй.

**Ё.Баатарбилэг:** Гишүүд асуулт асууж, хариулт авлаа. Зарчмын зөрүүтэй саналтай гишүүд байна уу. Баделхан гишүүнээр тасаллаа. Зарчмын зөрүүтэй саналууд. Билэгт гишүүн. Хэдийн хэд дээр гэсэн бэ.

**М.Билэгт:** Энэ дээр энэ хөдөлмөр эрхлэлтийг дэмжих сан бол хөдөлмөр хамгааллынхаа энэ яаманд байх ёстой. Жижиг, дундын хуулиар чинь бол 9 буюу түүнээс дээш ажилтантай болгож жижиг дунд үйлдвэрлэл эрхлэгчид хамаараад явж байгаа тэгэхээр иргэд өрхийн бизнес бол энэ жижиг, дундад чинь хамрагдаж чадахгүй байгаа. Тийм учраас хөдөлмөр эрхлэлтийг дэмжих сангаасаа тэр жижиг дундаасаа доошоо байгаа нь хөдөлмөр эрхлэлтийг дэмжих сан дээрээ байх ёстой. Тэр хөдөлмөр эрхлэлтийг дэмжих сангаас ямар нэг байдлаар энэ жижиг дунд руу авах тухай ойлголт байхгүй шүү гэдгийг л би энэ зарчмын зөрүүтэй саналд энэ Чинзориг сайд гаргаж байх шиг байна. Тэрийг дэмжиж байна гэдгийг л хэлэх гэж байна даа.

**Ё.Баатарбилэг:** Гишүүд ээ юу юм байна. Энэ дээр маш тодорхой орж ирсэн хэлэлцэж байгаа нөгөө хуулийн юунууд дээрээ зарчмын зөрүүтэй санал гаргаад тэрүүгээрээ санал хураалт явах дэгтэй юм байна. Тэгээд Чинзориг сайд саналаа гаргая.

**С.Чинзориг:** Энэ хуулинд тэр бичил үйлдвэрлэл үйлчилгээ эрхлэгч гэдгийг бол хөдөлмөр эрхлэлтийг дэмжих сангаас дэмжлэг одоо авч байгааг нь л хасах гээд байгаа байхгүй юу. Тэгэхээр энэ бичил үйлдвэрлэл үйлчилгээ эрхлэгч гэдэг чинь бол өрхийн аж ахуй эрхлэгч, хувиараа аж ахуй эрхлэгч нөхөрлөл, хоршоолол эрхлэгчид бүгд ороод явж байгаа юм. би энийг чинь танайх тэр үйлдвэр хариуцсан яам тэр үйлдвэрийнхээ асуудлыг жижиг, дунд үйлдвэрийнхээ асуудлыг тэр том хөнгөн үйлдвэрийнхээ асуудлыг ярих ёстой шүү дээ. Яахаараа тэгэхээр одоо нөхөрлөл хоршоолол бичил үйлдвэрлэл эрхэлж байгаа жижиг одоо хувиараа аж ахуй эрхлэх гэж байгаа иргэдийн асуудлыг яриад байгаа юм бэ гэж 15 онд хөдөлмөрийн сайд байхдаа одоогийн энэ Эрдэнэбат сайдтай хэрүүл хийсээр байж байгаад та бүхэн ч санаж байгаа байх.

Жижиг, дунд үйлдвэрийн тухай хуулинд өөрчлөлт оруулаад бичил үйлдвэрлэл, үйлчилгээ эрхлэгч гэдгийг, хөдөлмөр эрхлэгчдийг дэмжих тухай хуулиар зохицуулж байхаар оруулсан байхгүй юу. Тэгэхээр энэ юмыг нь та бүхэн хэвээр нь үлдээчих л гэж байгаа юм. Энэ чинь бол тэр өрхийн аж ахуй эрхлэгч нөхөрлөл, хоршоолол эрхлэгч бүгдээрээ байж байгаа юм. Та нар тэр үйлдвэртэй холбоотой юмаа л ярь л даа. Та нарт хийе гэвэл ажил зөндөө байна шүү дээ. Харин 2015 онд нэг юм дутуу хийгдсэн нь шаардлагатай энэ бичил үйлдвэрлэл үйлчилгээ эрхлэгчид шаардлагатай санхүүгийнх нь дэмжлэгийг жижиг, дунд үйлдвэрийнхээ сангаасаа харин хөдөлмөр эрхлэлтийг дэмжих сан руу шилүүлэх ёстой гэж ярьж байгаад тэгээд манайх нөгөө нам засгаас гарсан учраас тэр асуудал шийдэгдээгүй үлдсэн юм.

Тийм учраас бол та бүхэн энэ бичил үйлдвэрлэл, үйлчилгээ эрхлэгч гэдгийг заавал одоо энэ Хөдөлмөр, эрхлэлтийг дэмжих тухай хуулийн 7 дугаар зүйл байгаа юм Баатарбилэг дарга аа. 7 дугаар зүйлийн 1 дэх хэсэг 12 дугаар зүйлийн 12.1, 12.2, 23.1.7, 12.8.4-т бичил үйлдвэрлэл үйлчилгээ эрхлэгчдийг хассугай гэдгийг одоо дэмжих боломжгүй л гэж би ийм зарчмын санал гаргаж байна. Тэгээд манай Байнгын хороо дэмжээд явах хэрэгтэй. Энийг бол тэр жижиг, дунд үйлдвэрлэл рүү явуулах тийм боломж бол байхгүй. Тэр хөдөлмөр эрхлэлтийн сан дээрээ байгаад тэндээсээ дэмжлэг аваад тэр нөхөрлөл хувиараа аж ахуй эрхэлж байгаа хоршоолол эрхэлж байгаа өрхийн аж ахуй эрхэлж байгаа иргэдэд бол танай үйлдвэр бол хүрч амжихгүй ээ.

Тийм учраас бол та нар одоо даахгүй нохой булуу хураана гэгчээр юм бүрийг одоо хийж чадахгүй байж юм бүрийг авах гэж өөртөө авах гэдэг юмаа болих хэрэгтэй шүү дээ. Наадах чинь одоо 15 онд бид нар нэлээд хэрүүл болж байж Жижиг, дунд үйлдвэрийн сангийн тухай хуулиас чинь хасуулаад Хөдөлмөр эрхлэлтийг дэмжих тухай хуулиар зохицуулдаг болгосон юм. Энийг нь одоо хэвээр үлдээгээд тэр хассугай гэснийг нь бол дэмжих боломжгүй гэж явуулах зарчмын зөрүүтэй санал байгаа юм.

**Ё.Баатарбилэг:** Чинзориг сайд болохоор энэ орж ирсэн Хөдөлмөр эрхлэлтийг дэмжих тухай хуулиас тэр бичил үйлдвэрлэл үйлчилгээ эрхлэгч гэдгийг хэвээр үлдээе гэдэг санал. Энэ чинь хасахаар ороод ирсэн учраас та зарчмын зөрүүтэй саналаа бол хэвээр үлдээх гэж орох нь байна шүү дээ. Тэгээд энэ хуулин дээрээ байхаар шүү дээ. Төслөөс хасах гэдгээр орж ирэх юм байна. Энэ чинь саналаа хураагаад хураагаад дараагийнх руугаа орох юм байна шүү дээ. Дараагийнхаа явж л байх уу.

Оюунчимэг гишүүн зарчмын зөрүүтэй санал гаргая. Яг өнөөдрийн бид нарын хэлэлцэж байгаа энэ Жижиг, дунд үйлдвэрлэлийг дэмжих тухай шинэчилсэн найруулгын асуудлыг бас цаг алдалгүй гаргах нь бас чухал байгаа. Чинзориг сайдын хувьд бол ойлгож байгаа. Яагаад гэвэл хөдөлмөр эрхлэлтийг дэмжих сан руу орж байгаа мөнгө чинь өөрөө гадаадаас ажиллах хүч авах зуучлахтай холбоотой тэр урсгал энэ хөдөлмөр эрхлэлтийг дэмжих сан руу ордог. Жижиг, дунд үйлдвэрлэлийг дэмжих тухай хууль нь өөрөө одоо төсөвт тусгаж өгөөд хөрөнгө оруулалт нь бас өөр юутай шүү дээ зорилготой. Тэгэхээр энд өөрөө бас хамрагдаж байгаа нь тэр 2.5 тэрбумаас доош буюу бас бичил бизнес эрхэлдэг одоохондоо хэт томорч чадаагүй тийм хүмүүс нөгөө нэг хөдөлмөр эрхлэлтийг дэмжих сан руугаа орж чадахгүй, жижиг дунд үйлдвэрлэл эрхлэгч рүүгээ ч орж чадахгүй тийм зүйл их байгаа нь бид нарыг сая энэ бизнес эрхлэгчтэй уулзаж байхад их хэлж байсан юм.

Тэгэхээр энэ Хөдөлмөр эрхлэлтийг дэмжих сангийн мөнгө чинь өөрөө бол бас их хязгаарлагдмал байдаг шүү дээ. 5 сая, 10 сая, 50 саяас доош гэдэг. Харин одоо энэ хөдөлмөр эрхлэлтийг дэмжих сангаас жишээлбэл Чингэлтэй дүүрэгт гэрийн мод тоног төхөөрөмж хийдэг нэг бичил гурван хүнтэй ч юм уу компани болохоор энэ чинь Хөдөлмөр эрхлэлтийг дэмжих санд та орохгүй юм байна гэж хасагдаад байдаг. Тэгсэн хэрнээ жижиг дунд руу орохгүй бүр хасагдаад. Ийм дундын хүн бараг 50, 60 хувьтай бас байгаад байгаа учраас бид нар Жижиг, дунд үйлдвэрлэлийг дэмжих тухай хуулийн төслийн энэ заалтыг бол оруулж ирсэн. Тэгэхээр би хэвээр нь үлдээвэл бас зүгээр болов уу гэсэн байр суурьтай байгаа.

**Ё.Баатарбилэг:** Баделхан гишүүн саналаа гаргая.

**Х.Баделхан:** Баярлалаа. Би бол Чинзориг гишүүнтэй яг адилхан саналтай байгаа юм. 2015 онд Аж үйлдвэрийн яаманд байхдаа бид нар энэ хуулийн төслийг боловсруулаад хэлэлцээд баталж байсан л даа. Яг одоо баталсан утгаараа байгаа. Бичил тэр хөдөлмөр эрхлэлтийн сан, жижиг дундын сан бол хоёр өөр сан шүү дээ. Нэг нь бол нийгмийн чиглэлийн. Хүнийг зохих хэмжээгээр хөдөлмөр эрхлүүлээд тэр нөгөөдөх нь бол бизнесийн зориулалттай ашиг олох сонирхолтой, үйлдвэрлэл эрхлэх зорилготой тийм хоёр шал өөр ойлголт байгаа юм. тийм учраас Чинзориг сайдын саналаараа би бол адилхан саналтай байгаа. Нэг ёсондоо тэр үед бол бид нар хариуцаад энэ хуулийн төслийг хийж байсан.

**Ё.Баатарбилэг:** Баделхан гишүүн болохоор Чинзориг гишүүний гаргаж байгаа зарчмын зөрүүтэй саналтай санал нэг байгаа юм байна гэж ойлголоо. Оюунчимэг гишүүн болохоор хууль санаачлагчийнхаа хувьд хэвээр нь үлдээе гэдэг саналтай байна. Тэгэхээр зарчмын зөрүүтэй санал гаргасан дарааллаар нь саналаа хураагаад явъя. Болсон уу.

Баделхан сайд цуг гаргах уу. Байнгын хорооны гишүүн Чинзориг, Баделхан нараас Хөдөлмөр эрхлэлтийг дэмжих тухай хуулийн 7.1, 12.1, 12.2, 23.1.7, 12.8.4 хэсгийг төслөөс хасах гэж явж байна шүү дээ. Төслөөс хасах гэсэн зарчмын зөрүүтэй саналын томьёолол гаргаж байна. Энэ зарчмын зөрүүтэй саналын томьёоллыг дэмжье гэсэн саналын томьёоллоор санал хураалт явуулъя гишүүд ээ. Санал хураалт. 14 гишүүн оролцож, 10 гишүүн дэмжиж, 71.4 хувиар зарчмын зөрүүтэй санал дэмжигдлээ.

Тэгэхээр Оюунчимэг гишүүн юугаа бол таных нь автоматаар яаж байгаа гэсэн үг. Таныхаар хураагдахгүй юм байна. Зарчмын зөрүүтэй саналын томьёоллоор санал хурааж дууслаа.

Байнгын хорооны санал, дүгнэлтийг Эдийн засгийн байнгын хороонд танилцуулах гишүүнээр манайхаас Эдийн засгийн байнгын хороонд Оюунчимэг гишүүн. Аан хууль санаачлагч юм байна. Тэгэхээр болохгүй. Ундармаа гишүүн байгаа юм байна. Тийм үү тэгэхээр чинь яах билээ. Болох юм уу хууль санаачлагч.

Чинзориг сайд Эдийн засгийн байнгын хороон дээр ороод энийгээ тайлбарлах уу. Чинзориг гишүүнийг томиллоо.

**Дараагийн асуудалдаа оръё. Нийгмийн даатгалын тухай хуульд өөрчлөлт оруулах тухай хуулийн төслийн анхны хэлэлцүүлэг явуулна.**

Нийгмийн даатгалын тухай хуулийн анхны хэлэлцүүлэг хуулийн төсөл гишүүдэд тараагдсан байгаа. Анхны хэлэлцүүлэг учраас асуулт, хариулт явах юм байна. Асуулт асуух гишүүд нэрсээ өгье. Дараа нь зарчмын зөрүүтэй санал гээд явах юм байна шүү. Асуух асуулттай гишүүд байна уу.

Чинзориг сайд шууд нөгөө санал дээрээ яриад явчихгүй юм уу. Энэ нөгөө асуулт. Асуух асуулттай гишүүд байхгүй байна. Зарчмын зөрүүтэй саналтай гишүүд байна уу?

Чинзориг гишүүн.

**С.Чинзориг:** Тэгэхээр энэ санал дээр бас Байнгын хорооны гишүүд нэлээд анхааралтай хандмаар байгаа юм. Бүлгийн шийдвэр гарсан. Тэгээд чуулган хэлэлцэх явцад бол Бүртгэлийн тухай хууль уначихсан. Цаг уурын тухай хууль бараг унахаар болж байгаа юм билээ. Тэгэхээр манай Байнгын хороотой бол гурван салбарын асуудал яригдаад байгаа юм. Тэрний нэг нь энэ нийгмийн даатгалтай холбоотой асуудал. Нийгмийн даатгалын хуулиар бол нийгмийн даатгалын газар хэлтсийн даргыг Үндэсний зөвлөлтэй зөвшилцөж агентлагийн даргыг бол Засгийн газрын гишүүн томилж байгаа юм. Аймаг, нийслэл, дүүргийн хэлтсийн даргыг бол төв байгууллагын дарга салбарын үндэсний зөвлөлтэй зөвшилцөж томилж байгаа юм.

Одоогийн оруулж ирж байгаа гишүүдийн томьёоллоор бол улс төрийн албан тушаалтан төрийн албан хаагчийн томилгоонд хэт хутгалдах ийм юм руу оруулж байгаад би үүнээ жаахан болгоомжилж байгаа. Их Хурлаас баталсан 19 онд хэрэгжүүлж байгаа Төрийн албаны тухай хуулиар чинь бол улс төрийн албан тушаалтны төрийн албан хаагчийн томилгоог бол оролцохыг бол нэлээд хязгаарлаж өгч байгаа. Одоогийн гишүүдийн өргөн барьсан хууль бол бүх орон нутгийн аймгийн хэлтсийн дарга орон нутгийн суман дахь улсуудыг дандаа аймаг, нийслэлийн Засаг дарга томилох үед дандаа улс төрийн томилгоо болгож байгаа нь бол жаахан зарчмаасаа бид бол ухрах гээд байгаа юм.

Тийм учраас миний гаргаж байгаа зарчмын зөрүүтэй санал бол Нийгмийн даатгалын орон нутгийн хэлтсийн даргыг тухайн аймгийн Засаг даргатай нь зөвшилцөж, Нийгмийн даатгалын ерөнхий газрын дарга нь томилдог байя. Суман дахь нийгмийн даатгалын байцаагчийг сумын Засаг дарга нь томилох биш сумын Засаг даргатай нь зөвшилцөж аймгийн нийгмийн даатгалын дарга нь томилдог байя гэж. Ингэх юм бол орон нутаг руу бас босоо хэвтээ болж байгаа.

Хоёрдугаарт улс төрийн албан тушаалтан төрийн албан хаагчийн томилгоонд шууд оролцох биш агентлагийн дарга нь аймгийн хэлтсийн даргаа томилоод, аймгийн хэлтсийн дарга нь сумынхаа байцаагчийг томилдог. Өөрөөр хэлбэл энэ төрийн бас албан хаагчийн томилгоог хийж байгаа мэргэшсэн байх ийм зарчмыг хадгалах ийм боломж нь бүрдэнэ гэсэн ийм зарчмын саналтай бол байгаа юм.

Уг нь бол гишүүдийг би энэ Бүртгэлийн хууль, Цаг уурын хууль эд нар унаж байгаа учраас би гишүүдийг нэг мөсөн ийм саналаа татвал яасан юм бэ гэсэн. Гишүүд бол энэ саналаа татахгүй юм шиг байна. Санаачилсан гишүүд нь саналаа татахгүй байгаа учраас би энийг бол яах вэ аймгийн хэлтсийн даргыг одоо бол сайд томилж байгаа хоёр гурван асуудал байгаа. Энийг нь өөрчлөөд агентлагийн дарган аймгийн хэлтсийн даргаа томилоод, аймгийн хэлтсийн дарга нь сумын байцаагчийг томилоод явдаг ийм тогтолцоо руу орвол болох юм гэсэн ийм зарчмын зөрүүтэй санал байгаа юм.

**Ё.Баатарбилэг:** Зарчмын зөрүүтэй саналын томьёоллоо та яах уу. Танайхаас Номтойбаяр гишүүн санал хэлье.

**Н.Номтойбаяр:** Үүнтэй холбогдуулаад санал байна. Ер нь энэ нийгмийн даатгалын томилгооны тогтолцоо 12 оны Алтанхуягийн Засгийн газраас эхлээд их буруудаад эхэлсэн юм. Жишээлбэл Нийгмийн даатгалын үндэсний зөвлөлийн даргыг сайд нь хийдэг. Нийгмийн даатгалын ерөнхий газрын даргыг томилохдоо Үндэсний зөвлөл нь томилдог. Өөрөөр хэлбэл одоо сайд нь томилдог болсон юм. Энэ 2012 оны Алтанхуягийн Засгийн газрын шинэ хуулиар. Урд нь ямар жишигтэй явсан бэ гэхээр дэд сайд нь Нийгмийн даатгалын үндэсний зөвлөлийн даргыг хийгээд. Үндэсний зөвлөлөөс Нийгмийн даатгалын ерөнхий газрын даргыг томилдог байсан. Өөрөөр хэлбэл сайд, дэд сайд, даатгалын хувьд бол бас харилцан бие биедээ хяналт тавьдаг ийм л тогтолцоо. Тэгээд энэ маань алдагдаад олон жил болж байна л даа.

Тэгээд Эрүүл мэндийн даатгалын үндэсний зөвлөлийг Их Хурлаас 2016 болон 2017 онд томилж байхад бас л яг энэ зарчмын асуудал бас хөндөгдөж байсан. Тэгээд энэ улс төрөөс ангид байлгах гэдгээ бол бид нар нэг дунд шатанд хараад байна. Аймаг дүүргийн хэмжээнд. Яг энэ зарчмаа энэ салбарт бүхэлд нь хармаар байна л даа. Тэгээд гишүүдийн гаргаад байгаа энэ Чинзориг сайдын гаргаад байгаа саналтай нэг байна. Гэхдээ өөрийнхөө асуудлыг орхигдуулаад байна. Урд нь 2012 он хүртэл үйлчилж байсан хуультай нь явуулчихвал уг нь зүгээр байхгүй юу. Тийм ээ тийм тэрийг нь ойлгож байна. Би зүгээр энэ хэлэлцэж байгаа асуудлыг нь ойлгоод байна. 22.3-ыг л хэлэлцээд байгаа юм байгаа биз дээ. Тэгээд ер нь би зүгээр зарчим нь зөв гэхдээ томилгооны тогтолцоог дээд түвшинд нь аваад үзье гэдэг саналыг л хэлээд байна л даа. Тэгэхээр энийг Засгийн газар өөрсдөө оруулаад ир л дээ. Заавал энийг гишүүд санаачилж байхаар. Хуучин хууль нь бэлэн байгаа шүү дээ.

2012 оны Алтанхуягийн Засгийн газрын үед л ийм хяналтгүй байх тогтолцоог л оруулаа ирсэн юм. тэгээд Нийгмийн даатгалын ерөнхий хуульд бас энэ тогтолцооны асуудал орсон. Харамсалтай нь энэ Засгийн газар татаад авсан. Ийм зүйл бас байгаад байгааг Байнгын хорооны дарга гишүүдэд бас хэлэх нь зүйтэй байх. Яг л адилхан гэхдээ дээд түвшнийг нь бас ярилцъя л гэж байна.

**Ё.Баатарбилэг:** Номтойбаяр гишүүн хэлэлцэж байгаа асуудалтай холбогдуулаад ерөнхийдөө дунд шатны биш дээд шатны томилгооны асуудлыг ер нь цаашид оруулж ирэх ёстой шүү гэдэг зарчмын санал гаргаж байна.

Одоо асуулт дууссан. Зарчмын зөрүүтэй санал дээр Чинзориг гишүүн зарчмын зөрүүтэй санал оруулж байгаа. Энэ нь болохоор Зарчмын зөрүүтэй саналын томьёоллыг уншиж танилцуулъя. Нийгмийн даатгалын тухай хуульд өөрчлөлт оруулах нэгдүгээр зүйл. Нийгмийн даатгалын тухай хуулийн 22 дугаар зүйлийн 3 дахь хэсгийг аймаг, нийслэл, дүүргийн нийгмийн даатгалын газар хэлтсийн даргыг Нийгмийн даатгалын төв байгууллагын дарга, Нийгмийн даатгалын үндэсний зөвлөлийн аймаг, нийслэл, дүүрэг дэх салбар нэгжтэй зөвшилцөн тус тус томилж чөлөөлнө гэснийг, аймаг, нийслэлийн нийгмийн даатгалын байгууллагын даргыг Нийгмийн даатгалын төв байгууллагын дарга, дүүргийн нийгмийн даатгалын байгууллагын даргыг нийслэлийн нийгмийн даатгалын байгууллагын дарга тухайн шатны Засаг даргатай зөвшилцөн тус тус томилж, чөлөөлнө гэж өөрчлөхөөр санал оруулж байгаа юм байна. Энэ чинь юу байна шүү дээ.

Ганцхан аймаг, нийслэлийн нийгмийн даатгалын байгууллагын даргыг нийгмийн даатгалын төв байгууллагын дарга, дүүргийн нийгмийн даатгалын байгууллагыг нийслэлийнх тэгэхээр зөв үү. Сумынх чинь яах билээ. Байгаа тийм ээ. Сум руу орохгүй. Тэгэхээр энэ Чинзориг гишүүний гаргасан зарчмын зөрүүтэй саналыг дэмжье гэсэн томьёоллоор санал хураалт явуулъя. Санал хураалт. 14 гишүүн оролцож, 12 гишүүн дэмжиж, 85.7 хувиар санал дэмжигдлээ.

Зарчмын зөрүүтэй саналын томьёоллоор санал хурааж дууслаа.

Санал, дүгнэлт унших гишүүнээр Улсын Их Хурлын гишүүн Нийгмийн даатгалыг Ундармаа гишүүн та унших уу. Билэгт гишүүнийг томилъё.

**Дараагийн асуудалдаа оръё. Нийгмийн халамжийн тухай хуульд өөрчлөлт оруулах тухай хуулийн төслийн, анхны хэлэлцүүлгийг явуулна.**

Хуулийн төслийг гишүүдэд тараасан байгаа. Хуулийн төсөлтэй холбогдуулан асуух асуулттай гишүүд байна уу. Нэрсээ өгье. Байхгүй байна. Зарчмын зөрүүтэй саналтай гишүүн байна уу.

Чинзориг гишүүнээр тасаллаа. Чинзориг гишүүн.

**Ё.Баатарбилэг:**  Орон нутгийн нийгмийн халамжийн хэлтсийн дарга нарыг агентлагийн даргатай нь зөвшилцөж аймаг, нийслэлийн засаг дарга томилохоор, сумын ажилтныг Аймгийн хэлтсийн даргатай нь зөвшилцөж Сумын засаг дарга томилохоор бол оруулж ирсэн байгаа юм. Тэгэхээр энэ бол төрийн албан хаагчийг түрүүний ярьдаг улс төрийн албан тушаалтан бас томилгоо хийж байгаа. Бидний баримталж байгаа зарчимтай зөрчилдөж байгаа учраас аймаг нийслэлийн нийгмийн халамжийн үйлчилгээний байгууллагын даргыг нийгмийн халамжийн асуудал эрхэлсэн төрийн захиргааны байгууллагын дарга дүүргийн нийгмийн халамжийн үйлчилгээний байгууллагын даргыг нийслэлийн халамжийн үйлчилгээний байгууллагын дарга тухайн шатны засаг даргатай зөвшилцөн тус тус томилж чөлөөлнө гэсэн өөрчилье гэж. өөрөөр хэлбэл агентлагийн дарга нь аймгийнхаа халамжийн даргыг томилдог. Аймгийн халамжийн дарга нь Сумын засаг даргатай зөвшилцөж сумын байцаагчийг томилдог ийм тогтолцоо руу оруулъя гэж байгаа юм. Сумын нийгмийн ажилтныг томилох томилгоо нь бол одоогийн байгаа хуулиндаа бол байгаа юм. Аймгийн орон нутгийн халамжийн хэлтсийн дарга нь бол сумынхаа ажилтныг томилно гэсэн энэ заалт нь бол байгаа юм. Ийм зарчмын зөрүүтэй санал одоо оруулж гишүүдийг дэмжиж өгөөч гэж хүсэж байна.

**Ё.Баатарбилэг:** Гишүүд зарчмын зөрүүтэй санал гаргалаа. Чинзориг гишүүний зарчмын зөрүүтэй саналыг уншиж танилцуулъя. Та бүхэнд тараасан байгаа хуулийн төсөл дээр Аймаг нийслэлийн нийгмийн халамж үйлчилгээний байгууллагын даргыг нийгмийн халамжийн асуудал эрхэлсэн төрийн захиргааны байгууллагын дарга, Дүүргийн нийгмийн халамж үйлчилгээний байгууллагын даргыг Нийслэлийн нийгмийн халамж үйлчилгээний байгууллагын дарга тухайн шатны Засаг даргатай зөвшилцөн тус тус томилж чөлөөлнө гэж өөрчлөх зарчмын зөрүүтэй санал оруулж байна. Зарчмын зөрүүтэй саналыг дэмжье гэсэн саналын томьёоллоор санал хураалт явуулъя гишүүд ээ. Санал хураалт. Санал хураалтад 14 гишүүн оролцож, 12 гишүүн дэмжиж 85.7 хувиар санал дэмжигдлээ. Байнгын хорооны зарчмын зөрүүтэй санал хураалт явуулж дууслаа. Байнгын хорооны санал, дүгнэлт унших гишүүнээр Улсын Их Хурлын гишүүнээр Саранчимэг гишүүнийг томилъё.

**Дараагийн асуудалд оръё. Хүүхэд хамгааллын тухай хуульд нэмэлт оруулах тухай хуулийн төслийн, анхны хэлэлцүүлэг явуулна.**

Хуулийн төслийг гишүүдэд тараасан байгаа. Асуух асуулттай гишүүд нэрсээ өгье. Асуулт байхгүй байна. Аан Оюунчимэг гишүүн асуултаа асууя.

**М.Оюунчимэг:** Монголын нийгэмд өнөөдөр хамгийн их тийм бас хүсэж байгаа хүлээгдэж байгаа бас хяналт хариуцлагыг өндөржүүлэх энэ салбар бол хүүхэд хамгаалалтай холбоотой энэ салбар байгаа. Энэ зөвхөн зүгээр нэг хүүхэд хамгааллын асуудлыг системийнх нь хувьд тогтолцооны хувьд хууль, эрх зүйн хувьд нь чанга болгох гэдэг асуудал нь бол гол биш байгаа юм. Яагаад гэвэл хангалттай л хууль дүрэм, журам бид үйлдвэрлээд байна. Хамгийн гол нь төсөв санхүүжилт байхгүйгээс болоод тэнд асуудал сайн хэрэгжихгүй байна. Хуулийн заалтуудыг яг хэрэгжүүлдэг газарт нь төсөв мөнгөний хомсдолоос болоод бас сайн хэрэгжиж чадахгүй байгаа учраас энэ дээр тухайлбал гэр бүлийн хүчирхийлэлтэй тэмцэх тухай хууль, хүүхэд хамгааллын чиглэлээр ажиллаж байгаа нөгөө хамтарсан багийнхнаас өгсүүлээд л бидэнд одоо нэг тавьж байгаа нь санхүүжилтийн асуудал дээр одоо Нийгмийн бодлого, боловсрол, соёл, шинжлэх ухааны байнгын хороо эмэгтэй гишүүд 19 оны төсөв хэлэлцэх үе дээр ч гэсэн дорвитой анхаарч өгөөч гэж ярьж байгаа. Үнэндээ бас тийм ч байгаа.

Бид өнгөрсөн жилд бүгдээрээ хөөцөлдөж гүйсээр байгаад арай хийж таван тэрбум болгосон. Одоо хүүхэд хамгаалалтай холбоотой асуудал дээр би бас Чинзориг сайдын яам бас нэлээд ажил хийж байгааг бол бид харж байгаа. Гэр бүл, хүүхэд залуучуудын газрыг бий болгосноор бас ч гэж нэг хариуцах эзэнтэй болсон гэдэг нь бол харагдаж байгаа. Гэхдээ энэ бүтэц нь өөрөө хөдөө орон нутаг дахь хоёр гуравхан хүнтэй одоо ажиллах хүчний хувьд нөөц бололцооны хувьд төсөв санхүүгийн хувьд дутуу байна. Түүхий байна. Энэ нь өөрөө бас энэ асуудал хэрэгжихгүй байгаатай холбоотой байгаад байгаа учраас бид бас энэ дээр энэ асуудлыг хэлэлцэхдээ цогцоор нь авч хэлэлцэх хэрэгтэй байна.

Тийм ч учраас би Чинзориг сайдаас яг одоо энэ асуудалтай холбоотойгоор хүүхэд хамгааллын асуудлаар яг дорвитой одоогийн байгаагаас юу нь өөрчлөгдөж шинэчлэгдэхээр орж ирж байгаа юм бэ. Юун дээр нь бид илүү анхаарах юм. Зөвхөн томилгоотой л холбоотой асуудал болоод байна уу. Эсвэл бид бас энийг миний хэлээд байгаа хүний нөөц мэргэжлийн боловсон хүчин, төсөв санхүүтэй холбоотой асуудлууд дээр салбарын яам юу хийж яаж анхаарч байна вэ гэдэг дээр нэг тодорхой хариулт өгөөч гэж хэлмээр байна.

**Ё.Баатарбилэг:** Чинзориг сайд хариулт өгье.

**С.Чинзориг:** Тэгэхээр энэ яг одоо энэ ярьж байгаа энэ хуулийн төсөл маань нөгөө Тогтохсүрэн нарын санаачилсан хуулийн төсөл зөвхөн томилгоотой холбоотой асуудал байгаа юм. Ерөнхийдөө хүүхдийн хөгжил хамгаалалттай холбоотой асуудлуудаар Засгийн газар бас холбогдох байгууллагуудтай хамтраад бас нэлээд ажлууд зохион байгуулж юуны өмнө бид Ерөнхий сайдын ахалсан тэргүүлдэг Хүүхдийн төлөө үндэсний зөвлөлийн хурлыг бас хийсэн. Ерөнхий сайд энэ хурал дээр тодорхой үүрэг даалгаврууд өгсөн. Ялангуяа хүүхдийн хөгжил хамгаалалтай холбоотой асуудлууд дээр хэд хэдэн одоо чиглэл үүргийг бол өгсөн.

Ялангуяа энэ насанд хүрээд хүүхдийн хөгжил асрамжийн газруудаас гарч байгаа хүүхдүүдийг цаашид нь бас амьдралд нь хөлөө олоход нь тодорхой бас дэмжлэг үзүүлдэг байх чиглэлээр хууль тогтоомжийн өөрчлөлт оруулж ир гэсэн үүрэг бол өгсөн. Нөгөө талаасаа манай хүүхдийн асрамж, халамжийн төвүүдийн 36 төвийн маань 4 нь улсын төсвөөс санхүүжилт авч байгаа. 32 төв нь олон улсын байгууллагууд, төрийн бус байгууллагууд, гаднын байгууллагуудын санхүүжилтээр явуулж байгаа. Энэ одоо асуудлыг бас төр анхааралдаа авах ёстой. Төр энэ асуудалд анхаарлаа хандуулж улсын төсвөөс бас санхүүжилт одоо өгдөг байх энэ тогтолцоог бас бий болгох гэсэн ийм үүрэг бол өгч байгаа.

6 сарын 1-нд Ерөнхий сайд бас хүүхдийн асрамжийн төвүүдтэй хэд хэдэн байгууллагуудын үйл ажиллагаатай нь танилцсан. Энэ хүрээндээ гурван удаа бодитой арга хэмжээ авсан.

Нэг дэх асуудал нь Өнөр бүлд шаардлагатай байгаа Өнөр бүл хүүхдийн хамгааллын төв театрт бол 100 сая төгрөгийн асуудлыг Засгийн газрын нөөцөөс бол шийдэж өгсөн.

Хоёрдугаарт Сонгинохайрхан дүүрэгт үйл ажиллагаа явуулж байгаа хувийн хэвшлийн Эрдэм хүүхдийн хөгжил, хамгааллын байр савтай холбоотой асуудлыг бас шийдвэрлэсэн.

Гурав дахь асуудал нь олон жил яригдаж байгаа энэ тархины саажилттай хүүхдүүдийн цэцэрлэгийн барилгыг ирэх оны төсөвт тусгаж шийдвэрлэе гэсэн үргийг Цогзолмаа сайдад бол өгсөн. Энэ бол үндсэндээ 5 орчим тэрбум төгрөгийн асуудал байгаа юм байна лээ. Нөгөө талаасаа энэ Өнөр бүл төв дээр байгаа бас тусгай хэрэгцээ шаардлагатай сэтгэцийн бас өөрчлөлттэй хүүхдүүдийг тусгай асрамж, халамжийн төвтэй болох асуудлыг судалж ирэх оны төсөвт хөрөнгийг нь бас тусгаж өг гэсэн ийм тодорхой шийдлүүдийг бол өгсөн. Өчигдөр бид нар уржигдар Найрамдал төв дээр бас үйл ажиллагаа явуулсан. Найрамдал төв нь цаашдаа ажилласан. Найрамдал төвийн тогтолцоо бүтэцтэй холбоотой асуудлыг бас нэг тийш нь шийдье гэж байгаа. Одоо ганц улсын хэмжээнд байгаа ганц энэ олон улсын хүүхдийн амралтыг бид аж ахуйн тооцоогоор явуулж байгаа нь оновчтой биш байна.

Тийм учраас улсын төсөв дээр одоо энэ асуудлыг нь авъя гэдэг асуудал нөгөө талаасаа энэ Тэрэлжид байгуулагдсан улсын төсвөөс барьж байгаа энэ хүүхдийн зуслангийн газар байгаа. Үүний харьяаллыг ойрын хугацаанд яаралтай шийд. Найрамдал хоёр гэсэн ийм хэлбэрээр энэ зусланг яамны харьяанд авч ажиллуулах нь зүйтэй гээд ингээд бас хүүхдийн хөгжил хамгаалалтай холбоотой асуудалд нэлээд бас анхаарал хандуулж хөөцөлдөж байгаа юмнууд байгаа гэдгийг хэлье.

**Ё.Баатарбилэг:** Гишүүд асуулт асууж хариулт авлаа. Зарчмын зөрүүтэй саналтай гишүүд байвал нэрсээ өгье. Чинзориг гишүүнээр тасаллаа. Чинзориг гишүүн.

**С.Чинзориг:** Засгийн газар шинэ байгуулагдаад сонгуулийн дараа байгуулагдсан Засгийн газар бүтцэдээ гэр бүл, хүүхэд хөгжил, хамгааллын агентлагийг бол байгуулж ажилласан. Энэ бол бас тодорхой хэмжээгээр Засгийн газрын үйл ажиллагааны хөтөлбөрт туссан томоохон асуудлыг шийдэхэд бол нэлээд үр дүнтэй бүтэц гэж бид бол харж байгаа. Одоогийн байдлаар бол энэ Хүүхэд, гэр бүл залуучуудын агентлагтай холбоотой, орон нутагтай холбоотой томилгоог хэн хийх вэ гэдэг асуудал нь бол хуулийн зохицуулалтгүй үлдсэн байгаа юм билээ. Одоо бол хэн томилох нь тодорхойгүй маргаантай асуудал. Одоо бол орон нутгийн хэлтсийн дарга нарыг Засгийн газрын тухай хуулийг үндэслээд сайд одоо томилгоо хийх эрхтэй гэсэн энэ ерөнхий заалтыг үндэслээд орон нутгийн хэлтсийн дарга нарыг бол сайд томилсон ийм байдалтай бол байгаа юм.

Одоогийн гишүүдийн өргөн барьсан хуулийг бол орон нутгийн хүүхэд, гэр бүл залуучуудын агентлагийн орон нутаг дахь бүтцийг томилгоог хийхдээ агентлагийн даргын саналыг үндэслээд агентлагийн даргатай нь зөвшилцөж Аймаг, нийслэлийн засаг дарга томилохоор бол байгаа юм. Үүнийг бол өөрчлөөд бас нэг улс төрийн албан тушаалтны төрийн албан хаагчдын томилгооноос хол байлгая гэсэн зарчмаа үндэслээд орон нутгийн хэлтсийн даргыг нь бол Аймаг, нийслэлийн засаг даргатай зөвшилцөж Гэр бүл, хүүхэд залуучуудын агентлагийн дарга томилдог байх. Дүүргийн гэр бүл, хүүхэд, залуучуудын хэлтсийн даргыг тухайн шатны Засаг даргатай нь зөвшилцөж, Нийслэлийн хүүхэд, гэр бүл, залуучуудын хэлтсийн дарга нь одоо томилдог байя гэсэн ийм зарчмын өөрчлөлт бол оруулж байгаа юм. Энэ асуудлыг шийдэж өгөөч гэж оруулж байна.

Төсөв нь бол орон нутгаасаа явдаг, дүүргээсээ гардаг. Тэгээд даргыг нь бол сайд томилсон ингээд бас нэг жаахан үг хэлтэй юмнууд байх нь байгаад байгаа юм.

**Ё.Баатарбилэг:** Гишүүд зарчмын зөрүүтэй санал гаргаж дууслаа. Чинзориг гишүүний гаргасан зарчмын зөрүүтэй саналын томьёоллыг та бүхэнд уншиж танилцуулъя. Хүүхэд хамгааллын тухай хуулинд 18.3 дээр гэр бүл хүүхэд залуучуудын хөгжлийн асуудал хариуцсан төрийн захиргааны байгууллагын даргыг Монгол Улсын Засгийн газрын тухай хуулийн 18.3 дугаар зүйлийн 2 дахь хэсэгт заасны дагуу томилж чөлөөлнө, 18.4 дээр аймаг, нийслэл, дүүргийн гэр бүл, хүүхэд, залуучуудын хөгжлийн асуудал хариуцсан газар, хэлтсийн даргыг тухайн шатны Засаг даргатай зөвшилцөн гэр бүл, хүүхэд, залуучуудын хөгжлийн асуудал хариуцсан төрийн захиргааны байгууллагын дарга Төрийн албаны тухай хуулиар тогтоосон шаардлага хангасан иргэнийг томилж чөлөөлнө гэсэн ийм зарчмын зөрүүтэй санал гаргаж байна.

Зарчмын зөрүүтэй ингэж байна шүү дээ. Таны юугаар л явж байна л даа. Аймаг, нийслэлийн гэр бүл, хүүхэд, залуучуудын хөгжлийн асуудал хариуцсан газар, хэлтсийн даргыг тухайн шатны Засаг даргатай зөвшилцөн гэр бүл, хүүхэд, залуучуудын хөгжлийн асуудал хариуцсан төрийн захиргааны байгууллагын дарга.

Тэгээд нийслэл, дүүргийн гэр бүл хүүхэд хөгжлийн асуудал хариуцсан хэлтсийн даргыг Нийслэлийн гэр бүл, хүүхэд, залуучуудын хөгжлийн асуудал хариуцсан газрын дарга томилж, чөлөөлнө зөв үү. Дүүргийн даргатай зөвшилцөж томилно гэсэн. Түрүүний хоёр хуультай адилхан юм байна. Энэ саналын томьёоллыг дэмжье гэсэн томьёоллоор санал хураалт явуулъя гишүүд ээ. 14 гишүүн оролцож, 12 гишүүн дэмжиж 85.7 хувиар санал дэмжигдлээ.

Зарчмын зөрүүтэй саналын томьёоллоор санал хурааж дууслаа. Байнгын хорооны санал, дүгнэлтийг Улсын Их Хурлын гишүүн Мөнхцэцэг гишүүн уншиж танилцуулъя.

**Дараагийн хэлэлцэх асуудалд оръё. Мэргэжлийн боловсрол, сургалтын тухай хуулийн хэрэгжилттэй танилцаж, цаашид авч хэрэгжүүлэх арга хэмжээний талаар санал, дүгнэлт гаргах шийдвэрийн төсөл боловсруулж Байнгын хороонд танилцуулах үүрэг бүхий ажлын хэсгийн тайланг хэлэлцэнэ.**

**Ажлын хэсгийн тайлан болон тогтоолын төслийг Улсын Их Хурлын гишүүн ажлын хэсгийн ахлагч Саранчимэг гишүүн танилцуулна. Саранчимэг гишүүнийг урьж байна.**

**Б.Саранчимэг:** Сайн байна уу. Та бүхэнд энэ өдрийн мэндийг хүргэе. Тэгэхээр мэргэжлийн боловсрол, сургалтын тухай хуулийн хэрэгжилттэй танилцаж цаашид авч хэрэгжүүлэх арга хэмжээний талаар санал, дүгнэлт, шийдвэрийн төсөл боловсруулж Байнгын хороонд танилцуулах үүрэг бүхий ажлын хэсгийн танилцуулга болон санал, дүгнэлтийг уншъя.

Улсын Их Хурлын нийгмийн бодлого, боловсрол, соёл, шинжлэх ухааны байнгын хорооны мэргэжлийн боловсрол сургалтын тухай хуулийн хэрэгжилттэй танилцаж хэрэгжилтийг дүгнэх шаардлагатай тохиолдолд хууль Улсын Их Хурлын бусад шийдвэрийн төсөл боловсруулж санал, дүгнэлт гаргах, Засгийн газарт чиглэл өгөх үүрэг бүхий ажлын хэсгийг 2018 оны 1 дүгээр сарын 9-ний өдрийн 4 дүгээр тоот тогтоолоор байгуулан ажлын хэсгийн ахлагчаар Улсын Их Хурлын гишүүн Б.Саранчимэг гишүүдээр Улсын Их Хурлын гишүүн Ганболд, Гантулга, Оюунчимэг, Ундармаа, Ундраа нар ажилласан билээ. Тус ажлын хэсэг баталсан төлөвлөгөөний дагуу хууль, тогтоомжийн хэрэгжилтийн биелэлттэй танилцах хүрээнд Хөдөлмөр халамжийн үйлчилгээний ерөнхий газрын мэргэжлийн боловсролын бодлогын хэрэгжилтийн газар, Мэргэжлийн боловсрол, сургалтын үндэсний зөвлөлийн гишүүдийн төлөөлөл, Мэргэжлийн боловсрол сургалтын үнэлгээний төвийн болон зарим мэргэжлийн боловсрол сургалтын байгууллагын үйл ажиллагаатай танилцаж хуулийн хэрэгжилт, тулгамдаж байгаа асуудал, цаашид авах арга хэмжээний талаар санал солилцож уулзалт хийлээ.

Ажлын хэсэг нийт 4 удаа, ажлын дэд хэсэг 5 удаа хуралдсан байна. Ажлын хэсгээс эдгээр хуулийн хэрэгжилтийн хүрээнд яам, орон нутагт учирч байгаа бэрхшээлтэй газар дээр нь танилцаж ажилласны дүнд дараах санал, дүгнэлт болон Байнгын хорооны тогтоолын төслийг танилцуулж байна.

Байнгын хорооны эрхэм гишүүд ээ, ажлын хэсгээс гаргасан санал, дүгнэлт болон Байнгын хорооны тогтоолын төслийг хэлэлцэн шийдвэрлэж өгөхийг та бүхнээс хүсье баярлалаа.

**Ё.Баатарбилэг:** Саранчимэг гишүүнд баярлалаа. Ажлын хэсгийг танилцуулъя. Хөдөлмөр, нийгмийн хамгааллын төрийн нарийн бичгийн дарга Өнөрбаяр. Хөдөлмөр, нийгмийн хамгааллын яамны Мэргэжлийн боловсрол сургалтын хэлтсийн дарга Халиунаа, Хөдөлмөр, нийгмийн хамгааллын яамны Мэргэжлийн боловсрол, сургалтын хэлтсийн мэргэжилтэн Отгонмягмар, Улсын Их Хурлын Тамгын газрын мэдээлэл, хяналт, шинжилгээний үнэлгээний хэлтсийн референт Цолмон гэсэн ажлын хэсэг ирсэн байна. Батдорж Үнэлгээний төвийн дарга. Ийм ажлын хэсэг ирсэн байна.

Байнгын хорооны ажлын хэсгийн санал, дүгнэлт болон ажлын хэсгээс оруулж ирж байгаа Байнгын хорооны тогтоолын төсөлтэй холбогдуулан асуух асуулттай гишүүд нэрсээ өгье. Алга байна.

Байнгын хорооны санал байгаа. Ажлын хэсгээс танилцуулж байгаа санал, дүгнэлт болон тогтоолын төсөлтэй холбогдуулан санал хэлэх гишүүд байна уу. Саналтай гишүүн байхгүй байна. Тэгэхээр Байнгын хорооны гишүүдэд тогтоолын төслийг уншиж танилцуулъя. Нийгмийн бодлого, боловсрол, соёл, шинжлэх ухааны байнгын хорооны тогтоол. 2018 оны 6 сарын 19-ний өдөр. Улаанбаатар хот.

Засгийн газар чиглэл өгөх тухай. Монгол Улсын Их Хурлын тухай хуулийн 21 дүгээр зүйлийн 21.5 дахь хэсэг. Улсын Их Хурлын Нийгмийн бодлого, боловсрол, соёл, шинжлэх ухааны байнгын хорооны 18 оны 4 дүгээр тогтоолоор байгуулагдсан ажлын хэсгийн санал, дүгнэлтийг үндэслэн тогтоох нь.

Нэг.Мэргэжлийн боловсрол сургалтын тухай хуулийн хэрэгжилтийг хангах ажлын хүрээнд дараах арга хэмжээг авч хэрэгжүүлэхийг Монгол Улсын Засгийн газар У.Хүрэлсүхэд чиглэл болгосугай.

1.Монгол Улсын Засгийн газрын 2016 оны 4 дүгээр сарын 18-ны өдрийн 2016 дугаар тогтоолын хоёр дахь заалтад туссан Мэргэжлийн боловсролын сургалт, үнэлгээний төвийн өөрийн үйл ажиллагааны орлогоос санхүүжих эрх зүйн орчныг бүрдүүлэх талаар санал боловсруулах хууль, эрхзүйн орчинг бий болгох.

2.Мэргэжлийн боловсрол сургалтын олон эх үүсвэр бүхий санхүүжилтийн тогтолцоог бүрдүүлэх, хууль эрх зүйн орчныг боловсронгуй болгож хэрэгжилтийг хангах.

3.Мэргэжлийн боловсрол сургалтын багш бэлтгэх, давтан сургах төв буй болгож ажиллуулах,

4.Мэргэжлийн боловсрол сургалтын нийгмийн түншлэлийг бэлтгэж буй мэргэжилтэй ажилтны мэргэжлийн ур чадварыг өндөржүүлэхэд чиглүүлж, суралцагчийг ажлын байранд дадлагажуулах, Төгсөгчдийг ажлын байраар хангах, аж ахуйн нэгжийн нийгмийн хариуцлагыг дээшлүүлэх хөтөлбөр боловсруулж хэрэгжүүлэх.

5.Мэргэжлийн боловсрол, сургалтын байгууллагын мэргэжлийн өөрийн өртөгт суурилсан нэг сурагчид ногдох хувьсах зардлын дундаж нормативыг болон дотор байрны хүүхдийн хоолны зардлыг нэмэгдүүлэх.

6.Мэргэжлийн боловсрол, сургалтын байгууллагын чанарын баталгаажилтыг сайжруулах суралцагч төгсөгчдийг их дээд сургуульд шатлан суралцах нөхцөлийг хангах зорилгоор боловсролын байгууллагууд хоорондын кредит үнэлгээг харилцан хүлээн зөвшөөрөх журам батлах.

7.Мэргэжлийн боловсрол, сургалтын байгууллагын өөрийн үйл ажиллагаанаас орлого олох, зарцуулах боломжийг нэмэгдүүлэх зорилгоор хуулийн зохицуулалтыг тодорхой болгох. Төсвийн зарлагын хэмнэлт үндсэн үйл ажиллагааны нэмэлт орлогыг зарцуулах тайлагнах, нягтлан бодох бүртгэлд тусгах, хяналт тавих журамд нэмэлт, өөрчлөлт оруулах санал боловсруулж шийдвэрлэх.

8.Мэргэжлийн боловсрол, сургалтын байгууллагын суралцагчид олгох тэтгэлгийн тооцоо судалгааг хийн шаардагдах санхүүжилтийг төсөвт тусгах.

9.2016-2021 онд хэрэгжүүлэх мэргэжлийн болон техникийн боловсролыг хөгжүүлэх үндэсний хөтөлбөрийг хэрэгжүүлэхэд шаардлагатай санхүүжилтийг жил бүрийн улс орон нутгийн төсөвт тусгах.

10.Мэргэжлийн боловсрол, сургалтын байгууллагын суралцагчдыг сурах бичгээр хангах шаардлагатай санхүүжилтийг жил бүрийн улс орон нутгийн төсөвт тусгах.

Хоёр.Байнгын хорооны тогтоолын хэрэгжилтийг хангах үүднээс хийх ажлын төлөвлөгөө гаргаж жил бүрийн эдийн засаг нийгмийг хөгжүүлэх үндсэн чиглэл болон улсын төсөвт тусгахыг Хөдөлмөр, нийгмийн хамгааллын сайд Чинзоригт даалгасугай.

Гурав.Тогтоолын хэрэгжилтийн талаар Нийгмийн бодлого, боловсрол, соёл, шинжлэх ухааны байнгын хорооны хуралдаанд 2018 оны намрын чуулганы хугацаанд багтаан танилцуулахыг Монгол Улсын Засгийн газар У. Хүрэлсүхэд биелэлтэд хяналт тавьж ажиллахыг Нийгмийн бодлого, боловсрол, соёл, шинжлэх ухааны байнгын хороо, Баатарбилэгт тус тус үүрэг болгосугай.

Гарын үсэг гэсэн ийм тогтоолын төсөл байна. Ажлын хэсгээс танилцуулж байгаа тогтоолын төслийг дэмжье, баталъя гэсэн саналын томьёоллоор санал хураалт явуулъя гишүүд ээ. Номтойбаяр гишүүн. Санал хураалтыг цуцаллаа. Номтойбаяр гишүүн санал.

**Н.Номтойбаяр:** Байнгын хорооны гишүүдийн ажилласан байдал, түүн дээр үндэслэсэн санал, дүгнэлтийг дэмжиж байгаа юм. Нэг зүйл байгаа юм. Мэргэжлийн боловсрол, сургалтын тухай хууль шинэчилсэн найруулгын хэмжээнд бэлэн болсон байгаа юм. Халиунаа байна уу. Тэрийгээ өргөн барь л даа.

Сайддаа тэрийгээ танилцуул л даа. Тэгэх юм бол одоо энэ саяны тоот зүйл заалтууд үндсэндээ агуулгаараа бүгд байгаа юм. Хуулиар зохицуулах зүйл нэлээд олон байгаа л даа наана чинь. Тэгээд Байнгын хороон дээр бас нэг хэлэлцүүлэг хийгдсэн. Хууль тогтоомжийн тухай хуулийн дагуу шат дараалалтай ажлууд нь явагдаад бэлэн болсон байгаа хууль.

Энэ хуулийг Засгийн газар оруулж ирэхийг бас үүрэгдээд өгвөл зүгээр болов уу гэж санал гаргах гэсэн юм.

**Ё.Баатарбилэг:** Номтойбаяр гишүүн тодорхой тогтоолын төсөлтэй холбоотой санал хэлж байна. Энэ тогтоолын төслийн 1 дүгээрт Мэргэжлийн боловсролын, сургалтын үнэлгээний төвийн үйл ажиллагааны орлогоос санхүүжих эрх зүйн орчныг бүрдүүлэх талаар санал боловсруулах хууль, эрхзүйн орчин бий болгох. Мөн хоёрдугаарт мэргэжлийн боловсрол сургалтын эх үүсвэр санхүүжилтийн тогтолцоог бүрдүүлэх хууль, эрх зүйн орчныг боловсронгуй болгож хэрэгжилтийг хангах гээд энэ хууль эрх зүйн орчинтой холбоотой нэлээд олон заалтууд байна. Тэгэхээр Номтойбаяр гишүүний ярьж байгаа саналыг Хөдөлмөр, нийгмийн хамгааллын сайд холбогдох албан тушаалтнууд бас анхааралдаа авах нь зөв байх. Одоогоор өргөн баригдаагүй байгаа өргөн баригдаад хэлэлцүүлгийн шат явж байтал бас тодорхой хугацаа орох болж байгаа учраас тогтоолоор ямар ч байсан чиглэл өгөөд энэ тогтоолын тодорхой хууль, эрхзүйн орчин гэдгээрээ бол таны санал хангагдаад явчих болов уу гэсэн ийм саналтай байна. Тэгэхээр тогтоолын төслөөрөө энэ тогтоолын төслөө дэмжээд Засгийн газарт чиглэл өгөөд явах нь зүйтэй байх гэж бодож байна. Засгийн газарт чиглэл өгөх тухай Байнгын хорооны тогтоолын төслийг дэмжье гэсэн саналын томьёоллоор санал хураалт явуулъя. Санал хураалт гишүүд ээ. 14 гишүүн оролцож, 12 гишүүн дэмжиж 85.7 хувийн саналаар тогтоолын төсөл дэмжигдлээ.

Тогтоолын төсөл дэмжигдсэн учраас тогтоолыг албажуулж холбогдох яам, албан тушаалтнуудад хүргэхийг Байнгын хорооны ажлын албанд даалгаж байна.

Ажлын хэсэгт баярлалаа.

**Бусад гэсэн асуудал байгаа. Бусад гэдэг асуудлаар өнөөдөр Багшийн хөгжлийн тухай хуулийн ажлын хэсэг Багшийн хөгжлийн хуулийнхаа ажлын хэсгийнхээ танилцуулгын анхны хэлэлцүүлгийг явуулахаар Байнгын хорооны хуралдаанд оруулж байна.**

Багшийн хөгжлийн тухай хуулийн төсөлд ажлын дэд хэсгээс гарсан зарчмын зөрүүтэй саналын томьёоллыг та бүхэнд тараасан байгаа. Эхлээд багшийн хөгжлийн тухай хуулийн ажлын хэсэг ажилласан талаар эхлээд ажлын хэсгийн ахлагч Энх-Амгалан дарга товч мэдээлэл хийнэ.

Энх-Амгалан даргыг урьж байна.

**Л.Энх-Амгалан:** Монгол Улсын Их Хурлын гишүүн Учрал, Ж.Энхбаяр нараас Улсын Их Хуралд 2017 оны 6 сарын 14-ний өдөр өргөн мэдүүлсэн Багшийн хөгжлийн тухай хуулийн төслийн үзэл баримтлал болон хамт өргөн мэдүүлсэн бусад хуулийн төслийг хэлэлцүүлэг ийм ажлын хэсэг Байнгын хорооноос гарч ажилласан байгаа. Надаар ахлуулаад Улсын Их Хурлын гишүүн Мөнхцэцэг, Ундраа, Саранчимэг, Санжмятав гэсэн ийм бүрэлдэхүүнтэй ажлын хэсэг байгуулж ажилласан. Ажлын хэсэг болон дэд хэсэг нийт 6 удаа хуралдсан байгаа. Ингээд хуралдаад төслийн зарим хэсэг заалтыг гүйцээн боловсруулж зарчмын зөрүүтэй 23 саналын томьёоллыг бэлдсэн байгаа.

Мөн багшийн хөгжлийн тухай хуулийн төсөлтэй хамт өргөн мэдүүлсэн боловсролын тухай хуульд өөрчлөлт оруулах хуулийн төслийг төсөл санаачлагчид нь буцаах нь зүйтэй гэж ажлын хэсгийн гишүүд үзсэн байгаа. Ажлын хэсэг санал гаргаж шийдвэрлэсэн зарчмын зөрүүтэй саналын томьёоллыг хуулийн төслүүдийн холбогдох зүйл, хэсэг, заалтад нэмж тусгаснаас гадна нэмж тусгаснаас гадна хууль зүйн техникийн талаас нь хянан үзэж үг хэллэг найруулыг шинж чанартай засвар өөрчлөлтүүдийг хийсэн байгаа. Ингээд ажлын хэсгийн ажилласан зарчмын зөрүүтэй саналаар санал хураалгаж өгнө үү.

**Ё.Баатарбилэг:** Хууль санаачлагчаас асуулттай гишүүд байвал нэрсээ өгье. Дэгийн дагуу ажлын хэсгээс оруулж ирсэн хуулийн төсөл дээрх зарчмын зөрүүтэй саналын томьёоллоор санал хураалт явуулна.

**1.**Хуулийн төслийн ”Багшийн хөгжлийн тухай” гэсэн нэрийг “Багшийн хөгжлийг дэмжих тухай” гэж өөрчилж, хуулийн төслийн нэртэй нийцүүлж төслийн “Багшийн хөгжлийн тухай” гэснийг “Багшийн хөгжлийг дэмжих тухай” гэж тохиолдол бүрд өөрчлөх. Санал гаргасан Улсын Их хурлын гишүүн Л.Энх-Амгалан, Г.Мөнхцэцэг, А.Ундраа, Б.Саранчимэг, Я.Санжмятав /цаашид “Ажлын хэсэг” гэх/ санал хураалт. 14 гишүүн оролцож, 13 гишүүн зөвшөөрч 92.9 хувиар санал дэмжигдлээ.

**2.**Төслийн 1 дүгээр зүйлийн 1.1 дэх хэсгийг доор дурдсанаар өөрчлөн найруулах:

“1.1.Энэ хуулийн зорилт нь багш бэлтгэх, багшийн хөгжил, оролцоог дэмжих, ёс зүй, нэр хүнд, нийгмийн баталгааг хангахтай холбоотой харилцааг зохицуулахад оршино.” Санал гаргасан ажлын хэсэг. Санал хураалт. 14 гишүүн оролцож, 13 гишүүн зөвшөөрч 92.9 хувиар санал дэмжигдлээ.

**3.**Төслийн 3 дугаар зүйлийн 3.1 дэх хэсгийг доор дурдсанаар өөрчлөн найруулах:

“3.1.Энэ хуульд хэрэглэсэн дараахь нэр томьёог доор дурдсан утгаар ойлгоно:

3.1.1.“багш” гэж Боловсролын тухай хуулийн 44 дүгээр зүйлд заасан эрх эдэлж, үүрэг хүлээж буй төрийн үйлчилгээний албан хаагчийг;

3.1.2.“багшийн хөгжил” гэж багшийн мэдлэг, арга зүй, ур чадвар, боловсролоо дээшлүүлэх тасралтгүй үйл явцыг;

3.1.3.“багшийн хөгжлийн төв” гэж багш ажлын байран дээрээ тасралтгүй хөгжихөд шаардлагатай хэрэглэгдэхүүн, тоног төхөөрөмж бүхий орчинг;

3.1.4.“багшийн ажлын гүйцэтгэл” гэж суралцагчийн хөгжил, төлөвшил, хандлага, ажлын байрны тодорхойлолтод тусгагдсан бусад чиг үүргийн хүрээнд өөрийн болон хөндлөнгийн үнэлгээгээр илэрхийлэгдэх үр дүнг;

3.1.5.“ерөнхий боловсролын сургуулийн туслах багш” гэж багшийн мэргэжлээр төгссөн, сургалтын үйл ажиллагаанд багшид туслах үүрэг бүхий этгээдийг;

3.1.6.“боловсролын салбарын мэдээллийн систем” гэж бүх шатны боловсролын сургалтын байгууллага, сургалтын орчин, сургалтын үйл явц, үр дүн, боловсролын салбарын хүний нөөц, суралцагчийн мэдээллийг бүртгэх, тайлан, мэдээ боловсруулах, хяналт тавих зориулалт бүхий программ хангамж, сүлжээний дэд бүтэц болон техник хангамжийн нэгдлийг /цаашид “систем” гэх/. Санал гаргасан ажлын хэсэг. Санал хураалт. 14 гишүүн оролцож, 14 гишүүн зөвшөөрч 100 хувиар санал дэмжигдлээ.

**4.**Төслийн 4 дүгээр зүйлийг доор дурдсанаар өөрчлөн найруулах:

“**4 дүгээр зүйл.Хуулийн үйлчлэх хүрээ**

4.1.Энэ хууль нь өмчийн хэлбэр харгалзахгүйгээр Монгол Улсад үйл ажиллагаа явуулж байгаа бүх шатны албан болон албан бус боловсролын сургалтын байгууллагад ажиллаж буй багшид үйлчилнэ.” Санал гаргасан ажлын хэсэг. Санал хураалт. 14 гишүүн оролцож, 12 гишүүн зөвшөөрч 85.7 хувиар санал дэмжигдлээ.

**5.**Төслийн5 дугаар зүйлийг доор дурдсанаар өөрчлөн найруулах:

## “5 дугаар зүйл.Төрөөс багшийн хөгжлийг дэмжих тогтолцоо

5.1.Багшийн хөгжлийг дэмжих тогтолцоо нь багш бэлтгэх, багшийн мэргэжлийг дээшлүүлэх, давтан бэлтгэх, ажлын байран дээр тасралтгүй хөгжих үйл явцын нэгдэл байх бөгөөд багшид үндэсний, орон нутгийн, байгууллагын, сонирхлын бүлгийн, багшийн түвшинд дэмжлэг үзүүлнэ.

5.2.Багшийн хөгжлийг дэмжих үйл ажиллагааг үндэсний түвшинд багшийн мэргэжил дээшлүүлэх сургалт, арга зүйн байгууллага, орон нутгийн түвшинд аймаг, нийслэл, сум, дүүргийн Засаг дарга, боловсролын асуудал эрхэлсэн орон нутгийн байгууллага, байгууллагын түвшинд захирал, сургалтын менежер, эрхлэгч, арга зүйч, сонирхлын бүлгийн түвшинд хамтын удирдлагын нэгдэл, багш өөрөө хэрэгжүүлнэ.” Санал гаргасан ажлын хэсэг. Санал хураалт. 14 гишүүн оролцож, 12 гишүүн зөвшөөрч 85.7 хувиар санал дэмжигдлээ.

**6.**Төслийн 6 дугаар зүйлийн 6.1, 6.2 дахь хэсгийг доор дурдсанаар өөрчлөн найруулах:

“6.1.Багшийн мэдлэг, боловсрол, хандлага, мэргэжлийн ур чадварыг тасралтгүй хөгжүүлэхэд чиглэсэн багшийн хөгжлийг дэмжих хөтөлбөртэй байна.

6.2.Багшийн хөгжлийг дэмжих хөтөлбөрийг Засгийн газар батална.” Санал гаргасан ажлын хэсэг. Санал хураалт.

Санал хураалтыг цуцалъя. Энх-Амгалан гишүүн.

**Л.Энх-Амгалан:** Энд нэг юу орхигдуулсан байх шиг байх юм дэд ажлын хэсэг дээр ёс зүйн асуудал гээд нэг нэг юм байгаа шүү дээ тийм ээ. Тэгэхээр багшийн мэдлэг боловсрол, хандлага тэгээд ёс зүй мэргэжлийн ур чадварыг тасралтгүй хөгжүүлэхэд чиглэсэн багшийн хөгжлийг дэмжих хөтөлбөртэй байна гэсэн ёс гэдэг юмыг нэмээд оруулах нь зүйтэй юм шиг байгаа юм. Нэмээд уншчихаарай тэгэх үү.

**Ё.Баатарбилэг:** Ажлын хэсгийн ахлагч хэлж байна. Редакцын юм байх шиг байна.

**6.**Төслийн 6 дугаар зүйлийн 6.1, 6.2 дахь хэсгийг доор дурдсанаар өөрчлөн найруулах:

“6.1.Багшийн мэдлэг, боловсрол, хандлага, ёс зүй, мэргэжлийн ур чадварыг тасралтгүй хөгжүүлэхэд чиглэсэн багшийн хөгжлийг дэмжих хөтөлбөртэй байна.

6.2.Багшийн хөгжлийг дэмжих хөтөлбөрийг Засгийн газар батална.” Санал гаргасан ажлын хэсэг. Санал хураалт. 14 гишүүн оролцож, 13 гишүүн зөвшөөрч 92.9 хувиар санал дэмжигдлээ.

**7.**Төслийн 7, 8 дугаар зүйл, 9 дүгээр зүйлийн 9.2, 9.3 дахь хэсгийг тус тус хасах: Санал гаргасан ажлын хэсэг. Санал хураалт. 14 гишүүн оролцож, 12 гишүүн зөвшөөрч 85.7 хувиар санал дэмжигдлээ.

**8.**Төслийн “боловсролын байгууллага” гэснийг “боловсролын сургалтын байгууллага” гэж тохиолдол бүрд өөрчлөх. Санал гаргасан ажлын хэсэг. Санал хураалт. 14 гишүүн оролцож, 12 гишүүн зөвшөөрч 85.7 хувиар санал дэмжигдлээ.

**9.**Төслийн 9 дүгээр зүйлийн “9.5” дахь хэсгийг доор дурдсанаар өөрчлөн найруулах:

“9.5.Багшийн хөгжлийн төвийн үйл ажиллагаанд ерөнхий боловсролын сургууль, цэцэрлэг, мэргэжлийн боловсрол сургалтын байгууллагын нийт хувьсах зардлын хоёр хувь хүртэл хэмжээний зардлыг зарцуулна. Санал гаргасан ажлын хэсэг. Санал хураалт. 14 гишүүн оролцож, 13 гишүүн зөвшөөрч 92.9 хувиар санал дэмжигдлээ.

**10.**Төслийн 9 дүгээр зүйлд доор дурдсан агуулгатай 9.6, 9.7 дахь хэсэг нэмэх:

“9.6.Дээд боловсролын сургалтын байгууллага нь багшийн хөгжлийн төвийн үйл ажиллагаанд зарцуулах зардлын хэмжээг тухайн сургуулийн Удирдах зөвлөлөөр хэлэлцүүлж, батлуулна.

9.7.Багшийн хөгжлийн төвд тавигдах шаардлага, ажиллах үлгэрчилсэн журмыг боловсролын асуудал эрхэлсэн төрийн захиргааны төв байгууллага батална.” Санал гаргасан ажлын хэсэг. Санал хураалт. 14 гишүүн оролцож, 13 гишүүн зөвшөөрч 92.9 хувиар санал дэмжигдлээ.

**10.**Төслийн 9 дүгээр зүйлд доор дурдсан агуулгатай 9.6 энэ чинь сая хураасан. Аан мөн 9.6, 9.7 дахь хэсэг нэмэх:

“9.6.Дээд боловсролын сургалтын байгууллага нь багшийн хөгжлийн төвийн үйл ажиллагаанд зарцуулах зардлын хэмжээг тухайн сургуулийн Удирдах зөвлөлөөр хэлэлцүүлж, батлуулна.

9.7.Багшийн хөгжлийн төвд тавигдах шаардлага, ажиллах үлгэрчилсэн журмыг боловсролын асуудал эрхэлсэн төрийн захиргааны төв байгууллага батална.” Санал гаргасан ажлын хэсэг. Санал хураалт. 14 гишүүн оролцож, 13 гишүүн зөвшөөрч 92.9 хувиар санал дэмжигдлээ.

**11.**Төслийн 10 дугаар зүйлийн 10.1 дэх хэсгийн “хэрэгцээ, багшийг хөгжүүлэх төлөвлөгөөнд” гэснийг “хэрэгцээнд” гэж, 10.2 дахь хэсгийн “хамруулах зарчим баримтална” гэснийг “хамруулна” гэж өөрчлөх. Санал гаргасан ажлын хэсэг. Санал хураалт. 13 гишүүн оролцож, 11 гишүүн зөвшөөрч 84.6 хувиар санал дэмжигдлээ.

**12.**Төслийн 10 дугаар зүйлийн 10.3 дахь хэсгийн “агуулгыг багтаана.” гэсний дараа “Дадлагажигч хөдөө орон нутагт ажиллавал тэтгэлэг олгож болох бөгөөд холбогдох журмыг Засгийн газар батална.” гэж нэмэх. Санал гаргасан ажлын хэсэг. Санал хураалт. 13 гишүүн оролцож, 12 гишүүн зөвшөөрч 92.3 хувиар санал дэмжигдлээ.

**13.**Төслийн 10 дугаар зүйлийн 10.4 дэх хэсгийн “Ерөнхий боловсролын сургуулийн 44-өөс дээш” гэснийг “Төрийн өмчийн ерөнхий боловсролын сургуулийн 50-иас дээш” гэж өөрчилж, 10.5 дахь хэсгийг хасаж, доор дурдсан агуулгатай 10.6 дахь хэсэг нэмэх,:

“10.6.Энэ хуулийн 10.4 дэх хэсэгт заасны дагуу туслах багш ажиллуулах журмыг боловсролын асуудал эрхэлсэн Засгийн газрын гишүүн батална.” Санал гаргасан ажлын хэсэг. Санал хураалт. 13 гишүүн оролцож, 11 гишүүн зөвшөөрч 84.6 хувиар санал дэмжигдлээ.

**14.**Төслийн 11, 12, 13 дугаар зүйлийг нэгтгэн, доор дурдсанаар 11, 12, 13 дүгээр зүйл болгон өөрчлөн найруулж, төслийн ТАВДУГААР бүлгийг хасах.

**“11 дүгээр зүйл.Багшийн нийгмийн баталгаа,**

**хөгжил, оролцоог дэмжих, хангах**

11.1.Багш нь Төрийн албаны тухай хуулийн 27.1-д заасан төрийн албан хаагчийн баталгаа, Боловсролын тухай хуулийн 43.1-д заасан нийгмийн баталгаагаар хангагдана.

11.2.Ерөнхий боловсролын сургууль, цэцэрлэг, мэргэжлийн сургалт, боловсролын байгууллагын багшийн мэргэжлийн зэргийг суралцагчдын сурлагын амжилт, чанар, суралцагч эсвэл түүний асран хамгаалагч, харгалзан дэмжигчийн сэтгэл ханамж, заах аргын чадвар, өөрийгөө хөгжүүлсэн байдлыг харгалзан хугацаанаас өмнө нэмэгдүүлж болох бөгөөд холбогдох журмыг боловсролын болон нийгмийн хамгааллын асуудал эрхэлсэн Засгийн газрын гишүүн хамтран батална.

11.3.Багш мэргэжлээр төгсөгчийн мэдээллийг төгсгөсөн сургууль нь боловсролын салбарын мэдээллийн системд илгээнэ.

11.4.Багшийг хөгжүүлэх үйл ажиллагаа нь багш мэргэжил эзэмшсэн хугацаанаас тооцогдох бөгөөд Боловсролын тухай хуулийн 40 дүгээр зүйлийн 40.8 дахь хэсэгт заасан багшийн мэргэжлийг дээшлүүлэх сургалтад хамрагдах үндэслэл болно.

11.5.Энэ хуулийн 11 дүгээр зүйлийн 11.4 дэх хэсэгт заасан хугацаанд багш сургалтад хамрагдаагүй тохиолдолд зардлыг өөрөө хариуцна.

**12 дугаар зүйл.Багшийн оролцоо**

12.1.Багш нь хувь хүний санаачилга, бүтээлч үйл ажиллагаанд суурилсан бие дааж хөгжих богино, дунд, урт хугацааны төлөвлөгөөтэй байна.

12.2.Бүх шатны боловсролын сургалтын байгууллагын багш мэдлэг боловсрол, ур чадвараа сайжруулах, өөрийгөө хөгжүүлэх талаар холбогдох мэргэжлийн байгууллагад санал, хүсэлт, гомдол гаргаж болно.

12.3.Бүх шатны боловсролын сургалтын байгууллагын багш зорилго, санаачилгаар нэгдэн сонирхлын бүлэг байгуулж, хамтран ажиллаж болно.

12.4.Бүх шатны боловсролын сургалтын байгууллага, орон нутгийн боловсролын байгууллагын тухайн жилийн төлөвлөгөөтэй багш нь хувийн болон сонирхлын бүлгийн хөгжлийн төлөвлөгөөг уялдуулна.

**13 дугаар зүйл.Багшийн ажлын үр дүн**

13.1.Багшийн тухайн хичээлийн жилд ажилласан үр дүнгийн мэдээллийг боловсролын салбарын мэдээллийн системд боловсролын сургалтын байгууллага илгээнэ.

13.2.Багш хувийн хөгжлийн төлөвлөгөөндөө тусгасан ажлын гүйцэтгэлийг боловсролын салбарын мэдээллийн системд өөрөө илгээнэ.

13.3.Багшид ажлын гүйцэтгэлд суурилсан урамшууллыг олгох бөгөөд холбогдох журмыг Засгийн газар батална. ” Санал гаргасан ажлын хэсэг. Санал хураалт. 13 гишүүн оролцож, 11 гишүүн зөвшөөрч 84.6 хувиар санал дэмжигдлээ.

**15.**Төслийн 14 дүгээр зүйлийн 14.3 дахь хэсгийн “ёс зүйн зөвлөлтэй” гэсний өмнө “орон тооны бус” гэж нэмэх. Санал гаргасан ажлын хэсэг. Санал хураалт. 13 гишүүн оролцож, 12 гишүүн зөвшөөрч 92.3 хувиар санал дэмжигдлээ.

**16.**Төслийн ДӨРӨВДҮГЭЭР бүлгийн нэрний “,ХАРИУЦЛАГА” гэснийг болон 16 дугаар зүйлийг хасах. Санал гаргасан ажлын хэсэг. Санал хураалт. 13 гишүүн оролцож, 12 гишүүн зөвшөөрч 92.3 хувиар санал дэмжигдлээ.

**17.**Төслийн18 дугаар зүйлийн 18.1 дэх хэсгийн “чиг үүргийг” гэснийг “эрх, үүргийг” гэж, 18.1.2 дахь заалтын “өргөн мэдүүлэх” гэснийг “хэрэгжүүлэх” гэж тус тус өөрчилж, “болон орон нутгийн” гэснийг хасах. Санал гаргасан ажлын хэсэг. Санал хураалт. 12 гишүүн оролцож, 11 гишүүн зөвшөөрч 91.7 хувиар санал дэмжигдлээ.

**18.**Төслийн 19 дүгээр зүйлийн 19.1 дэх хэсгийн “хариуцсан” гэснийг “эрхэлсэн” гэж өөрчилж, 19.1.2 дахь заалтыг хасаж, доор дурдсан агуулгатай 19.1.5 дахь заалт нэмэх:

“19.1.5.боловсролын салбарын мэдээллийн цахим санг бүрдүүлэх;” Санал гаргасан ажлын хэсэг. Санал хураалт. 12 гишүүн оролцож, 10 гишүүн зөвшөөрч 83.3 хувиар санал дэмжигдлээ.

**19.**Төслийн 20 дугаар зүйлийн 20.3, 20.5, 20.6 дахь хэсгийг хасах. Санал гаргасан ажлын хэсэг. Санал хураалт. 12 гишүүн оролцож, 11 гишүүн зөвшөөрч 91.7 хувиар санал дэмжигдлээ.

**20.**Төслийн 21 дүгээр зүйлийг доор дурдсанаар өөрчлөн найруулах:

“**21 дүгээр зүйл.Хууль тогтоомж зөрчигчид хүлээлгэх хариуцлага**

21.1.Энэ хуулийг зөрчсөн албан тушаалтанд Эрүүгийн хариуцлага хүлээлгэхээргүй бол Төрийн албаны тухай хуульд[[1]](#footnote-1) заасан хариуцлага хүлээлгэнэ.

21.2.Энэ хуулийг зөрчсөн хүн, хуулийн этгээдэд Эрүүгийн хууль, Зөрчлийн тухай хуульд заасан хариуцлага хүлээлгэнэ.” Санал гаргасан ажлын хэсэг. Санал хураалт. 12 гишүүн оролцож, 11 гишүүн зөвшөөрч 91.7 хувиар санал дэмжигдлээ.

**21.**Төслийн 22 дугаар зүйлийн 22.1 дэх хэсгийг доор дурдсанаар өөрчлөн найруулах:

“22.1.Энэ хуулийг 2019 оны 01 дүгээр сарын 01-ний өдрөөс эхлэн дагаж мөрдөнө. Санал гаргасан ажлын хэсэг. Санал хураалт. 12 гишүүн оролцож, 11 гишүүн зөвшөөрч 91.7 хувиар санал дэмжигдлээ.

**22.**Төслийн талаар гаргасан дээрх зарчмын зөрүүтэй саналын томьёоллууд дэмжигдсэн тул төслийн бүлэг, зүйл, хэсэг, заалтын дугаарыг нийцүүлэн өөрчлөх. Санал гаргасан ажлын хэсэг. Санал хураалт. 11 гишүүн оролцож, 11 гишүүн зөвшөөрч 100 хувиар санал дэмжигдлээ.

**23.**Хуулийн төслийг дагалдуулан өргөн мэдүүлсэн “Боловсролын тухай хуульд өөрчлөлт оруулах тухай” хуулийн төслийг төсөл санаачлагчид буцаах. Санал гаргасан ажлын хэсэг. Санал хураалт. 11 гишүүн оролцож, 11 гишүүн зөвшөөрч 100 хувиар санал дэмжигдлээ. Зарчмын зөрүүтэй саналын томьёоллоор санал хурааж дууслаа.

Байнгын хороогоор Багшийн хөгжлийн тухай хуулийн төслөөр Зарчмын зөрүүтэй саналын томьёоллоор санал хурааж дууслаа. Байнгын хороогоор хуулийн төслийн хэлэлцэн санал, дүгнэлтийг Улсын Их Хурлын чуулганы нэгдсэн хуралдаанд Мөнхцэцэг гишүүн танилцуулъя. Өнөөдрийн Байнгын хорооны хуралдаанаар хэлэлцэх асуудлаа хэлэлцэж дууслаа. Байнгын хорооны гишүүдэд баярлалаа.

Номтойбаяр гишүүн.

**Н.Номтойбаяр:** Хоцорч орж ирээд ийм асуудал үүсгээд байна. Уучлаарай. Өнөөдрөөс сарын өмнө Нийгмийн даатгалын сангийн чөлөөт үлдэгдлийг шалгасан тухай ажлын тайланг Байнгын хороон дээр танилцуулсан. Үүнтэй уялдуулаад 5 сарын 22-ны өдөр Байнгын хорооноос Засгийн газарт чиглэл өгөх бичиг явсан. Үндсэндээ сар болж байна. Энийг хоёр сайдыг нь байлцуулж байгаад нэр цохож микрофонд хэлье. Чинзориг, Сарангэрэл хоёрыг байлцуулж байгаад дараагийн Байнгын хорооны хурлаар авагдаж байгаа арга хэмжээний талаар мэдээлэл сонсмоор байна. Тэрүүхэн тэнд нэг хэрүүл болоод дуусна гэж ойлгож байгаа бол том л эндүүрэл болно. Ундармаа гишүүн бас дамжуулаад хэлчихгүй юу. Энэ Оюунчимэгт уг нь хэлье гэж бодсон гараад явчихлаа.

Тэгээд дараагийн Байнгын хорооны хурал дээр энэ асуудлыг оруулмаар байна. Хоёр сайдыг нь байлцуулж байгаад.

**Ё.Баатарбилэг:** Номтойбаяр гишүүний гаргасан саналыг Байнгын хороо ажлын хэсэг анхааралдаа авъя. Ирэх долоо хоногийн Байнгын хорооны хурлаар Нийгмийн даатгалын сан, Эрүүл мэндийн даатгалын сангийн үйл ажиллагаатай холбоотойгоор шалгалт явуулсан ажлын хэсгийн санал, дүгнэлтийн мөрөөр тухайн сангуудын үйл ажиллагааны тал дээр авч байгаа арга хэмжээний талаар мэдээллийг бас холбогдох сайдууд Байнгын хорооны хуралдаанд танилцуулах шаардлагатай байна гэсэн санал гаргаж байна. Энийг холбогдох сайдуудад бас уламжилъя. Байнгын хорооны хуралдаанд бас сонсох тал дээр анхаарч ажиллая.

Өнөөдрийн хэлэлцэх асуудлаа үүгээр өндөрлөе. Гишүүдэд баярлалаа. Байнгын хорооны хуралдаан өндөрлөж байна.

**Дууны бичлэгээс буулгасан:**

ПРОТОКОЛЫН АЛБАНЫ

ШИНЖЭЭЧ П.МЯДАГМАА

1. [↑](#footnote-ref-1)